Paġna Proċedura ta' Konsultazzjoni Proċedura ta' Approvazzjoni Proċedura Leġiżlattiva Ordinarja: l-ewwel qari Proċedura Leġiżlattiva Ordinarja: it-tieni qari Proċedura Leġiżlattiva Ordinarja: it-tielet qari (It-tip ta' proċedura tiddependi mill-bażi legali proposta mill-abbozz ta' att) Kumitat għall-Affarijiet Barranin Kumitat għall-Iżvilupp Kumitat għall-Kummerċ Internazzjonali Kumitat għall-Baġits Kumitat għall-Kontroll tal-Baġit Kumitat għall-Affarijiet Ekonomiċi u Monetarji Kumitat għall-Impjiegi u l-Affarijiet Soċjali Kumitat għall-Ambjent, is-Saħħa Pubblika u s-Sikurezza tal-Ikel Kumitat għall-Industrija, r-Riċerka u l-Enerġija Kumitat għas-Suq Intern u l-Ħarsien tal-Konsumatur Kumitat għat-Trasport u t-Turiżmu Kumitat għall-Iżvilupp Reġjunali Kumitat għall-Agrikoltura u l-Iżvilupp Rurali Kumitat għas-Sajd Kumitat għall-Kultura u l-Edukazzjoni Kumitat għall-Affarijiet Legali Kumitat għall-Libertajiet Ċivili, il-Ġustizzja u l-Intern Kumitat għall-Affarijiet Kostituzzjonali Kumitat għad-Drittijiet tan-Nisa u tal-Ugwaljanza bejn is-Sessi Kumitat għall-Petizzjonijiet Sottokumitat għad-Drittijiet tal-Bniedem Sottokumitat għas-Sigurtá u d-Difiża Grupp tal-Partit Popolari Ewropew (Demokristjani) Grupp tal-Alleanza Progressiva tas-Soċjalisti u d-Demokratiċi fil-Parlament Ewropew Grupp tal-Konservattivi u Riformisti Ewropej Grupp tal-Alleanza tal-Liberali u d-Demokratiċi għall-Ewropa Grupp Konfederali tax-Xellug Magħqud Ewropew – Xellug Aħdar Nordiku Grupp tal-Ħodor/Alleanza Ħielsa Ewropea Grupp għal Ewropa tal-Libertà u d-Demokrazija Diretta Indirizzaw l-Assemblea dawn li ġejjin: Justin Bedan Njoka Muturi, Speaker tal-Assemblea Nazzjonali tal-Kenja, Netty Baldeh, Kopresident tal-Assemblea Parlamentari Konġunta, Louis Michel, Kopresident tal-Assemblea Parlamentari Konġunta, u Uhuru Muigai Kenyatta, President tal-Kenja. Il-Kopresident ta merħba lill-parteċipanti kollha. Il-Kopresident ħabbar li l-lista tal-membri tal-Assemblea Parlamentari Konġunta, kif imgħoddija mill-awtoritajiet tal-Istati AKP u l-Parlament Ewropew, kienet se tkun mehmuża mal-minuti. L-aġenda ġiet adottata kif tidher f'dawn il-minuti. Deċiżjoni: Sabiex jiġi ffaċilitat it-tluq tal-Membri, se jsiru sforzi biex jiġu organizzati l-votazzjonijiet nhar l-Erbgħa 21 ta' Diċembru mill-aktar fis possibbli wara nofsinhar. Il-minuti ġew approvati. Il-Kopresident irrapporta dwar ir-riżultati tal-laqgħa tal-Bureau tat-18 ta' Diċembru 2016. Ittieħdu d-deċiżjonijiet li ġejjin: Il-kumitati permanenti se jabbozzaw ir-rapporti li ġejjin: L-isfidi fil-qasam tar-rabta bejn l-iżvilupp u s-sigurtà fil-politiki tal-AKP u tal-UE L-Ekonomija blu: Opportunitajiet u Sfidi għall-Istati AKP It-titjib tal-aċċess għas-sistemi tal-kura tas-saħħa bażika, b'mod partikolari għall-mediċini kontra mard li jittieħed. Ġie kkonfermat li t-33 Laqgħa tal-Assemblea se ssir mid-19 sal-21 ta' Ġunju 2017 f'San Ġiljan (Malta). L-34 Laqgħa tal-Assemblea se ssir fil-Karibew mit-18 sal-20 ta' Diċembru 2017. It-13-il laqgħa reġjonali se ssir fi Freetown (Sierra Leone) mit-22 sal-24 ta' Frar 2017. L-14-il laqgħa reġjonali se ssir fir-reġjun Paċifiku mid-19 sal-21 ta' Lulju 2017. Missjoni ta' ġbir ta' informazzjoni fil-Mali u, jekk possibbli, jiġu organizzati missjonijiet oħrajn ta' ġbir ta' informazzjoni fiż-Żimbabwe u fil-Mauritania. Dikjarazzjoni tinħareġ mill-Assemblea dwar id-dimensjoni parlamentari tar-relazzjonijiet AKP-UE ta' wara l-Ftehim ta' Cotonou. Fid-dikjarazzjoni tiegħu, Neven Mimica, Membru tal-Kummissjoni responsabbli għall-kooperazzjoni internazzjonali u l-iżvilupp, għamel enfasi fuq il-ġejjieni tas-sħubija bejn l-Unjoni Ewropea u l-pajjiżi tal-AKP wara l-2020 u r-rieżami tal-Kunsens Ewropew għall-Iżvilupp. Ix-xenarju preferut propost mill-Kummissjoni fil-Komunikazzjoni reċenti tagħha jikkostitwixxi ftehim komprensiv bejn l-AKP u l-UE, li jidentifika l-objettivi u l-valuri komuni, ikkomplementat minn sħubiji mfassla reġjonali għall-Afrika, il-Karibew u l-Paċifiku sabiex jiġu indirizzati aħjar l-ispeċifiċitajiet ta' kull reġjun. Filwaqt li rrikonoxxa n-natura unika tal-Ftehim, il-Kummissarju ssottolinja l-ħtieġa li jiġi adattat għall-ambjent globali ġdid u għall-emerġenza tal-isfidi komuni ġodda bħat-tibdil fil-klima u l-migrazzjoni. Peress li fl-2018 se jibdew in-negozjati bejn l-UE u l-AKP, il-Kummissarju Mimica stieden lill-Assemblea u lill-parlamenti nazzjonali tal-pajjiżi AKP jirriflettu dwar il-qafas istituzzjonali futur u jressqu proposti dwar id-dimensjoni parlamentari tal-isħubija futura. Id-dibattitu ffoka fuq it-tliet komunikazzjonijiet li l-Kummissjoni ppubblikat f'Novembru 2016 dwar "Lejn sħubija mġedda mal-pajjiżi Afrikani, tal-Karibew u tal-Paċifiku wara l-2020", il-proposta għal Kunsens Ewropew ġdid għall-Iżvilupp u l-implimentazzjoni tal-Għanijiet ta' Żvilupp Sostenibbli. L-Aġenda 2030 għandha tiggwida l-isforzi ta' żvilupp internazzjonali matul il-15-il sena li ġejjin. Ġiet enfasizzata l-importanza li tiġi żgurata l-koerenza tal-politiki għall-iżvilupp, kif ukoll il-bżonn li jiġu interkonnessi aħjar id-dimensjonijiet tas-sigurtà, il-migrazzjoni u l-iżvilupp. Tqajmu bosta mistoqsijiet dwar il-Fond Fiduċjarju tal-UE għall-Afrika, l-appoġġ tal-UE għall-ġlieda kontra t-traffikar tal-bnedmin u proposta għal Pjan ta' Investiment Estern ġdid tal-UE bħala kontribut addizzjonali lejn il-kisba tal-Għanijiet ta' Żvilupp Sostenibbli fl-Afrika. Il-Kummissarju Mimica wieġeb il-mistoqsijiet imqajma mill-Membri billi segwa l-ordni tal-proċedura "catch-the-eye". Total ta' 29 mistoqsija tressqu lill-Kummissjoni Ewropea. Preċedentement, il-Kummissjoni kienet wieġbet il-mistoqsijiet bil-miktub. Il-Kummissarju Mimica ta tweġibiet orali lill-mistoqsijiet supplimentari relatati mal-kwistjonijiet oriġinali li ġejjin: Mistoqsija Nru 1 minn Maria Lidia Senra Rodríguez dwar il-proġett enormi tal-estrazzjoni minn qiegħ il-baħar fin-Namibja Mistoqsija orali Nru 7 minn Catherine Bearder dwar il-Pjan ta' Azzjoni tal-UE għall-Organiżmi Selvaġġi Mistoqsija orali Nru 17 minn Marielle de Sarnez dwar il-ġlieda kontra l-piraterija Mistoqsija orali Nru 18 minn Cécile Kashetu Kyenge dwar is-sitwazzjoni tal-President Kabila fir-Repubblika Demokratika tal-Kongo Mistoqsija orali Nru 21 minn Michael Gahler dwar il-kamp tar-rifuġjati tas-Somalja f'Dadaab L-awturi tal-mistoqsijiet Nru 3, 5, 6, 8, 11, 14, 16, 20, 22, 23, 24, 27 ma kellhomx mistoqsijiet addizzjonali. L-awturi tal-mistoqsijiet Nru 2, 4, 9, 10, 12, 13, 15, 19, 25, 26, 28 u 29 ma kinux preżenti. Il-Kummissarju rrefera għal dokument dwar l-azzjoni li ħadu l-Kummissjoni u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà dwar ir-riżoluzzjonijiet adottati mill-Assemblea Parlamentari Konġunta fi Brussell f'Diċembru 2015, inkluż fid-dossiers, mingħajr ma saru aktar diskussjonijiet dwar il-kwistjoni. Kumitat għall-Affarijiet Soċjali u l-Ambjent Uladi Mussa (il-Malawi) u Michèle Rivasi (minflok Maria Heubuch) ippreżentaw ir-rapport. Il-Membri tennew li l-biedja familjari u l-produzzjoni agrikola fuq skala żgħira fil-pajjiżi tal-AKP għadhom kritiċi fil-ġlieda kontra l-faqar, fis-sigurtà tal-ikel u fil-ħarsien tal-bijodiversità. Il-Membri fakkru l-bosta sfidi li qed tħabbat wiċċha magħhom il-biedja familjari fuq skala żgħira, li jinkludu l-aċċess għall-art, il-kapital u s-swieq. Kienet enfasizzata wkoll il-ħtieġa li jiżdied l-infiq pubbliku fil-qasam tal-agrikoltura peress li dan is-settur sikwit ibati minn nuqqas ta' investimenti. Uladi Mussa (il-Malawi) u Michèle Rivasi għalqu d-dibattitu. Preżentazzjoni ta' Yves Somville, President tal-Kumitat ta' Segwitu tal-AKP, Kumitat Ekonomiku u Soċjali Ewropew Yves Somville, President tal-Kumitat ta' Segwitu tal-AKP, Kumitat Ekonomiku u Soċjali Ewropew, għamel preżentazzjoni dwar l-attivitajiet riċenti u futuri fil-Kumitat ta' Segwitu. Lukáš Parízek, Segretarju tal-Istat fi ħdan il-Ministeru tal-Affarijiet Barranin u Ewropej (is-Slovakkja), President fil-Kariga tal-Kunsill tal-UE, enfasizza r-rwol ewlieni tal-Assemblea Parlamentari Konġunta fit-tisħiħ tal-leġittimità demokratika u biex tiżgura d-diversità u l-qawwa tas-sħubija. Huwa ffoka fuq l-isfidi li ġejjin u laqa' l-fatt li l-AKP jikkondividi l-prijorità mogħtija mill-UE għall-Aġenda 2030 għall-Iżvilupp Sostenibbli. It-tibdil fil-klima, ir-rabta bejn is-sigurtà u l-iżvilupp, il-politika dwar il-migrazzjoni, it-tendenzi demografiċi u ż-żgħażagħ kienu suġġetti oħra koperti mill-President fil-Kariga, li ssottolinja wkoll il-ħtieġa li ssir riforma ta' istituzzjonijiet konġunti sabiex jiġu indirizzati sfidi ġodda u l-isforzi konġunti jiġu bbażati fuq il-prinċipji tas-solidarjetà, is-sħubija u r-responsabbiltà kondiviża. Lindsay F.P. Grant, Ministru tat-Turiżmu, il-Kummerċ Internazzjonali, l-Industrija u l-Affarijiet tal-Konsumatur (Saint Kitts u Nevis), President fil-Kariga tal-Kunsill AKP, iddeskriviet il-proċess tal-AKP ta' diskussjonijiet dwar ir-relazzjonijiet bejn l-AKP u l-UE wara l-iskadenza tal-Ftehim ta' Cotonou. Filwaqt li saru bidliet importanti ġeografiċi u politiċi, il-prijorità tal-qerda tal-faqar u l-promozzjoni tal-iżvilupp sostenibbli baqgħu l-istess. Il-Kunsill tal-AKP kellu l-ewwel diskussjoni dwar il-Komunikazzjoni Konġunta tal-Kummissjoni Ewropea u r-Rappreżentant Għoli tal-UE għall-Affarijiet Barranin u l-Politika ta' Sigurtà dwar sħubija mġedda bejn l-AKP u l-UE u rrifletta dwarha. Huwa enfasizza wkoll l-impenn kontinwu tal-Grupp AKP għar-relazzjonijiet tiegħu mal-UE u biex jibqa' magħqud bħala grupp. Tressqu 14-il mistoqsija lill-Kunsill tal-AKP u 17 oħra lill-Kunsill tal-UE. Lindsay F.P. Grant wieġbet f'isem il-Kunsill tal-AKP għall-mistoqsijiet li ġejjin u għal dawk supplimentari: Mistoqsija Nru 6 minn Julie Ward dwar is-sigurtà alimentari u n-nutrizzjoni, b'referenza speċifika għan-nisa u l-bniet Mistoqsija Nru 9 minn Arne Lietz dwar il-Panama Papers Mistoqsija Nru 11 minn Maria Lidia Senra Rodríguez dwar l-involviment tal-Istati Membri fl-istabbiliment ta' trattat legalment vinkolanti dwar il-korporazzjonijiet u d-drittijiet tal-bniedem u ta' qorti kriminali internazzjonali tal-kumpaniji Mistoqsija Nru 14 minn David Martin (sostitwit minn Maria Arena) dwar is-sitwazzjoni politika fir-Repubblika Demokratika tal-Kongo. L-awturi tal-mistoqsijiet Nru 1, 2, 3, 4, 5, 7, 8, 10, 12 u 13 ma kinux preżenti. Lukáš Parízek wieġeb f'isem il-Kunsill tal-UE għall-mistoqsijiet li ġejjin u għal dawk supplimentari: Mistoqsija Nru 17 minn Cécile Kashetu Kyenge dwar l-iżvilupp fir-Repubblika Ċentru-Afrikana Mistoqsija Nru 20 minn David Martin (sostitwit minn Maria Arena) dwar is-sitwazzjoni politika fir-Repubblika Demokratika tal-Kongo Mistoqsija Nru 24 minn Maria Lidia Senra Rodríguez dwar l-involviment tal-Istati Membri fl-istabbiliment ta' trattat legalment vinkolanti dwar il-korporazzjonijiet u d-drittijiet tal-bniedem u ta' qorti kriminali internazzjonali tal-kumpaniji Mistoqsija Nru 29 minn Julie Ward dwar is-sigurtà alimentari u n-nutrizzjoni, b'referenza speċifika għan-nisa u l-bniet Mistoqsija Nru 31 minn Inama Nkenguzamateka (il-Burundi), dwar l-inugwaljanza tas-sħubija bejn l-AKP u l-UE. L-awtur tal-mistoqsija Nru 19 ma kellu l-ebda mistoqsija supplimentari. L-awturi tal-mistoqsijiet Nru 15, 16, 18, 21, 22, 23, 26, 27, 28 u 30 ma kinux preżenti. Il-mistoqsijiet koprew firxa wiesgħa ta' suġġetti, inklużi l-Koerenza tal-Politiki għall-Iżvilupp u l-impenji tal-Għajnuna Uffiċjali għall-Iżvilupp tal-Istati Membri tal-UE, il-kooperazzjoni tal-UE mas-Sudan u r-Repubblika Ċentru-Afrikana, il-Pjan tal-UE dwar it-Traffikar ta' Organiżmi Selvaġġi, il-frammentazzjoni tal-finanzjament għall-iżvilupp tal-UE u inizjattivi dwar il-migrazzjoni legali. Kumitat għall-Affarijiet Politiċi Tulia Ackson (it-Tanzanija) introduċiet ir-rapport u spjegat il-pożizzjoni tal-AKP dwar is-suġġett. Il-Membri qablu li l-Kostituzzjonijiet huma espressjoni tar-rieda tal-poplu u li għalhekk iridu jiġu rispettati, iżda jistgħu jinbidlu jekk din tkun ir-rieda tal-poplu, inkluż fir-rigward tal-kwistjoni tal-limiti tal-mandat presidenzjali. Madankollu, diversi Membri enfasizzaw li kwalunkwe bidla bħal din trid tiġi applikata fil-futur iżda mhux għall-Presidenti fil-kariga. Ċerti Membri tkellmu favur limiti tal-mandat iżda l-ebda Membru ma kkontesta d-dritt ta' kull pajjiż li jiddeċiedi favur jew kontra tali limiti. Tulia Ackson (it-Tanzanija) għalqet id-dibattitu. Julie Ward tat sinteżi tar-rapport fil-qosor mil-laqgħat tas-sessjonijiet ta' ħidma dwar "It-tkabbir tal-intrapriżi żgħar u ta' daqs medju (SMEs) fil-ħolqien tal-impjiegi", filwaqt li enfasizzat l-importanza, b'mod partikolari fil-pajjiżi tal-AKP, li jiġu inklużi l-mikrointrapriżi u għalhekk li jitkellmu għall-intrapriżi mikro, żgħar u ta' daqs medju, li jirrappreżentaw erba' minn kull ħames impjiegi ġodda madwar id-dinja. Sabiex jgħinu lill-intrapriżi mikro, żgħar u ta' daqs medju, il-laqgħa tas-sessjoni identifikat għadd ta' kwistjonijiet li għandhom jiġu indirizzati: tinqata' l-burokrazija, tiżdied l-integrazzjoni reġjonali, issir promozzjoni tat-taħriġ u l-iżvilupp tal-kapaċità, jittieħed vantaġġ mill-ekonomija diġitali u t-tisħiħ tat-teknoloġija u jiġu indirizzati l-korruzzjoni u d-dgħufijiet fl-infrastruttura. Bradly John Felix (Saint Lucia) ippreżenta rapport orali tas-sessjoni ta' ħidma dwar "Is-settur tal-ortikultura tal-Kenja", filwaqt li enfasizza r-rwol ewlieni tas-settur tal-ortikultura għall-ekonomija u l-impjiegi Kenjani. Is-settur jesporta l-prodotti mad-dinja kollha u stabbilixxa standards soċjali u ambjentali għoljin. Huwa qed iħabbat wiċċu ma' diversi sfidi, bħalma huma l-ispiża għolja biex ikun hemm konformità mal-istandards fitosanitarji. Il-laqgħa ta' sessjoni ta' ħidma inkludiet żjara fl-azjenda tal-fjuri ta' Winchester. Skambju ta' fehmiet ma' Ibrahim Thiaw, Viċi Direttur Eżekuttiv tal-Programm tan-Nazzjonijiet Uniti għall-Ambjent (UNEP) Ibrahim Thiaw, Viċi Direttur Eżekuttiv tal-Programm tan-Nazzjonijiet Uniti għall-Ambjent (UNEP), enfasizza li l-ambjent naturali huwa l-bażi għall-ħajja umana fid-dinja, kif ukoll għall-agrikoltura, is-sajd u, aktar minn qatt qabel, l-enerġija. Huwa enfasizza wkoll ir-rabtiet bejn it-tibdil fil-klima u d-degradazzjoni ambjentali minn naħa u kunflitti, fraġilità u faqar min-naħa l-oħra. Filwaqt li l-pajjiżi AKP huma fost l-aktar vulnerabbli għall-effetti tat-tibdil fil-klima, kien hemm ukoll opportunitajiet, b'mod partikolari fir-rigward tal-użu tal-enerġija rinnovabbli u l-infrastruttura tat-trasport pubbliku. Il-pajjiżi AKP għandhom jippruvaw jissuperaw l-iżvilupp tal-pajjiżi sinjuri f'dan ir-rigward. Il-Membri saħqu fuq l-effetti tat-tibdil fil-klima fuq il-pajjiżi li qed jiżviluppaw, il-ħtieġa li jsir investiment fl-ekonomija ekoloġika, li jsir iffrankar fl-enerġija u li jitwaqqaf it-telf tal-bijodiversità, kif ukoll biex jiġu appoġġati l-pajjiżi l-anqas żviluppati fid-dekarbonizzazzjoni tal-iżvilupp futur tagħhom. Kumitat għall-Iżvilupp Ekonomiku, il-Finanzi u l-Kummerċ Michel Kamano (il-Guinea) u Theodor Dumitru Stolojan ippreżentaw ir-rapport, li jiddeskrivi l-oriġini tal-flussi finanzjarji illeċiti u l-effett tagħhom fuq l-ekonomiji u s-soċjetajiet tal-pajjiżi li qed jiżviluppaw. Il-Membri qablu dwar l-ambitu u l-oriġini tal-flussi finanzjarji illeċiti, jiġifieri l-evażjoni tat-taxxa u l-frodi fiskali, l-abbuż fuq l-ipprezzar ta' trasferiment u forom differenti ta' kriminalità organizzata. Xi Membri tal-AKP wissew kontra t-trażżin tal-potenzjal tal-pajjiżi b'riżorsi limitati biex iżommu l-industriji tas-servizzi finanzjarji tagħhom. Ħafna, madankollu, ħeġġew sforz internazzjonali miftiehem biex jingħalqu l-lakuni ġuridiċi, tissaħħaħ il-kooperazzjoni internazzjonali, tiżdied drastikament it-trasparenza tas-sjieda benefiċjarja, il-flussi finanzjarji u l-obbligi ta' rappurtar ta' kumpaniji multinazzjonali, u biex jiġi ffaċilitat l-irkupru ta' assi illeċiti. Sar enfasi wkoll fuq ir-responsabbiltajiet komuni tal-gvernijiet fil-pajjiżi AKP u l-pajjiżi tal-OECD u s-settur privat. Michel Kamano (il-Guinea) u Theodor Dumitru Stolojan għalqu d-dibattitu. Dibattitu prinċipali ma' Mukhisa Kituyi, Segretarju Ġenerali, Konferenza tan-Nazzjonijiet Uniti dwar il-Kummerċ u l-Iżvilupp (UNCTAD) Mukhisa Kituyi, Segretarju Ġenerali, Konferenza tan-Nazzjonijiet Uniti dwar il-Kummerċ u l-Iżvilupp (UNCTAD), ta preżentazzjoni dwar il-kummerċ u r-rwol tiegħu biex jintlaħqu l-Għanijiet ta' Żvilupp Sostenibbli. Huwa enfasizza li l-kummerċ jista' jikkontribwixxi biex joħroġ lin-nies mill-faqar jekk ikun ikkombinat ma' politiki li jħeġġu l-investiment, jibnu infrastruttura, jgħinu jnaqqsu l-inugwaljanzi u jipprovdu appoġġ biex jissodisfaw ir-rekwiżiti regolatorji fis-swieq tal-esportazzjoni. Mukhisa Kituyi wieġeb għall-kummenti u l-mistoqsijiet tal-kelliema u qabel mal-Membri li l-kummerċ waħdu ma kienx biżżejjed fih innifsu biex jeqred il-faqar, li l-globalizzazzjoni teħtieġ regoli u li kien hemm ħtieġa għal xbieki ta' sikurezza. Huwa appella lill-Membri biex jiżvolġu rwol ewlieni fit-tfassil ta' politiki li huma allinjati mal-Għanijiet ta' Żvilupp Sostenibbli u biex jikkonvinċu lin-nies ma jagħtux daharhom lejn il-kooperazzjoni internazzjonali, filwaqt li jindirizzaw l-aspetti negattivi tal-globalizzazzjoni. Xi Membri esprimew opinjonijiet kuntrarji dwar il-benefiċċji tal-kummerċ globali u l-opportunitajiet li huwa pprovda lill-foqra u lil pajjiżi AKP, filwaqt li qablu dwar il-ħtieġa li jsir investiment fl-infrastruttura u li l-pajjiżi AKP jitilgħu fil-katina tal-valur. Diversi Membri ddikjaraw ukoll li r-reġim kummerċjali globali ma kienx totalment adattat għall-ekonomiji globalizzati u xi wħud ikkritikaw ir-regoli kummerċjali internazzjonali talli ma kinux fl-aħjar interess tal-pajjiżi li qed jiżviluppaw. Ġiet osservata minuta silenzju b'tifkira tal-vittmi tal-attakk terroristiku f'Berlin. Dibattitu ma' Amina Mohamed, Segretarju tal-Kabinett għall-Affarijiet Barranin u l-Kummerċ Internazzjonali (il-Kenja) Amina Mohamed, Segretarju tal-Kabinett għall-Affarijiet Barranin u l-Kummerċ Internazzjonali (il-Kenja), indikat li l-integrazzjoni reġjonali tal-Afrika, l-iżvilupp sostenibbli inklużiv u t-tkabbir ekonomiku ma jistgħux isiru realtà mingħajr infrastruttura adegwata. Hija ssottolinjat li l-progress li sar reċentement fil-kostruzzjoni ta' toroq reġjonali ma kienx biżżejjed hekk kif 75 % tan-netwerk tat-toroq tal-Afrika t'Isfel għadu mhux pavimentat. Hija għalhekk appellat għal investiment enormi fi proġetti reġjonali kredibbli li jgħaqqdu partijiet differenti tal-kontinent. Barra minn hekk, jenħtieġ li jiġu stabbiliti grilji reġjonali tal-elettriku, filwaqt li jitneħħew l-ostakli mhux tariffarji għall-kummerċ. Hija ddeskriviet it-twaqqif tal-'Kuritur Ċentrali' u l-iżvilupp ta' konnessjoni intermodali mill-Kenja lejn il-Kamerun u l-Oċean Atlantiku, li tgħaddi minn fis-Sudan t'Isfel, u enfasizzat l-importanza li jiġu żviluppati sħubijiet pubbliċi-privati (PPPs) u ħiliet tekniċi. Fuq nota separata, hija appellat għall-adozzjoni ta' konvenzjoni tan-NU dwar it-terroriżmu, biex b'hekk il-pjaga tat-terroriżmu tkun tista' tiġi ttrattata b'aktar effiċjenza. Kelliema: Mmadi Hassani (Comoros), Anna Záborská, Joyce Laboso (il-Kenja), Alpha Ousmane (il-Burkina Faso), Bodil Valero, Joachim Zeller, Louis H. Straker (Saint Vincent u l-Grenadini), Bogdan Brunon Wenta, Tesfaye Daba (l-Etjopja), Michael Gahler, Domenico Rosa (il-Kummissjoni) u Stefano Dejak (id-Delegazzjoni tal-UE). Il-Membri enfasizzaw l-importanza li jiġu żviluppati sorsi alternattivi ta' enerġija, bħall-enerġija ġeotermali, li għalihom hemm potenzjal konsiderevoli fil-Kenja, u enfasizzaw l-importanza li jiġi żviluppat trasport pubbliku aħjar fil-bliet ewlenin. Amina Mohamed irrispondiet għall-mistoqsijiet u għalqet id-dibattitu. Il-minuti ġew approvati. Dibattitu ma' Georges-Henri Beauthier, ġurista u avukat għad-drittijiet tal-bniedem Cécile Kashetu Kyenge, Louis H. Straker (Saint Vincent u l-Grenadini), Stefano Dejak (id-Delegazzjoni tal-UE) u Domenico Rosa (il-Kummissjoni). Il-maġġoranza tal-Membri insistew fuq il-ħtieġa li jiġu indirizzati l-kawżi fundamentali tal-migrazzjoni, iżda wkoll li jinħolqu mogħdijiet ta' migrazzjoni sikuri u legali lejn l-Unjoni Ewropea, u l-implimentazzjoni ta' faċilitazzjoni tal-viża sabiex jiġu evitati l-'vjaġġi tal-mewt' fil-Mediterran. Huma saħqu wkoll li l-impatt fuq perjodu twil ta' żmien tal-migrazzjoni lejn l-Ewropa jista' jkun biss pożittiv, minħabba t-tixjiħ tal-popolazzjoni tal-kontinent. Georges-Henri Beauthier wieġeb għall-mistoqsijiet u għalaq id-dibattitu. Il-minuti ġew approvati. Il-Membri esprimew it-tama li l-atti ta' vjolenza u ksur tad-drittijiet tal-bniedem li seħħew wara l-elezzjonijiet presidenzjali tas-27 ta' Awwissu 2016 ma jerġgħux jirrepetu ruħhom. Għal dan l-għan, huma ħeġġew lill-partijiet interessati politiċi kollha fil-Gabon jipparteċipaw fi djalogu nazzjonali inklużiv. Il-Membri tal-PE b'mod partikolari kkritikaw in-nuqqas ta' trasparenza fl-elezzjonijiet, b'mod partikolari b'rabta maċ-ċentralizzazzjoni u ċ-ċertifikazzjoni tar-riżultati. Huma kkundannaw il-kampajna ta' malafama li ġiet organizzata kontra l-Missjoni ta' Osservazzjoni Elettorali (MOE) tal-UE, u appellaw għall-implimentazzjoni tar-rakkomandazzjonijiet inklużi fir-rapport abbozzat mill-MOE. Il-Membri wrew dispjaċir li ma setax jintlaħaq qbil dwar test ta' kompromess għal mozzjoni għal riżoluzzjoni dwar din il-kwistjoni, minkejja sforzi kbar li saru miż-żewġ naħat. Il-Haiti kien diġà f'diffikultà kbira qabel l-uragan: wara terremot fatali, li ħasad il-ħajja ta' aktar minn 200 000 vittma, il-kolera qatlet 10 000 ruħ oħra. L-Uragan Matthew ħasad il-ħajja ta' 546 ruħ. Il-Kummissjoni minnufih allokat total ta' EUR 3,5 miljuni għal kenn temporanju. Barra minn hekk s'issa tnedew 22 proġett b'valur totali ta' EUR 28 miljun. EUR 30 miljun oħra se jiġu żborżati matul l-ewwel ftit xhur tal-2017. L-awtoritajiet nazzjonali kienu minn ta' quddiem biex jimplimentaw dawn il-proġetti umanitarji. Għalhekk, kwalunkwe reazzjoni għad-diżastri min-naħa tal-NGOs m'għandhiex tkun iffinanzjata 'l barra mill-qafas immexxi fuq livell nazzjonali. Ġiet identifikata ħtieġa għal sistemi aktar effettivi għall-prevenzjoni tad-diżastri. Kien hemm appell għall-introduzzjoni tas-sistema ta' mmappjar 'Copernicus'. Il-minuti ġew approvati. Il-Kopresident fakkret lill-Assemblea dwar il-proċeduri ta' votazzjoni. Limiti kostituzzjonali dwar mandati presidenzjali (ACP-EU/102.051/16/fin) Kumitat għall-Affarijiet Politiċi Rapport minn Tulia Ackson (it-Tanzanija) u Ignazio Corrao Emendi miċħuda: 1, 2, 4, 5, 6, 7, 9, 10, 11, 13 u 14 Intalbet votazzjoni minn kulleġġi separati fuq l-emendi 1, 2, 3, 4, 5, 6, 7, 8, 9, 10, 11, 13 u 14 mill-Grupp PPE. Emenda 1, li kienet intiża sabiex tħassar il-kunsiderazzjoni 10, ġiet irtirata mill-awtur tagħha (Jacob Oulanyah (l-Uganda)) u ġiet sostitwita b'talba għal votazzjoni maqsuma dwar il-kunsiderazzjoni 10. Iż-żewġ partijiet tal-votazzjoni maqsuma ġew irrifjutati. Emenda 8, li kienet intiża sabiex tħassar il-premessa H, ġiet irtirata mill-awtur tagħha (Jacob Oulanyah (l-Uganda)) u ġiet sostitwita b'talba għal votazzjoni maqsuma dwar il-premessa H. Iż-żewġ partijiet tal-votazzjoni maqsuma ġew adottati. Intalbet votazzjoni b'kulleġġi separati dwar ir-riżoluzzjoni finali mill-Kulleġġ tal-AKP. Ir-riżoluzzjoni ġiet rrifjutata. L-impatt tal-flussi finanzjarji illeċiti fuq il-finanzjament għall-iżvilupp (ACP-EU/102.060/16/fin.) Kumitat għall-Iżvilupp Ekonomiku, il-Finanzi u l-Kummerċ Intalbet votazzjoni b'kulleġġi separati fuq l-emenda 1 mill-Grupp PPE. L-emenda ġiet adottata. Intalbu votazzjoni maqsuma u votazzjoni minn kulleġġi separati fuq il-paragrafu 4 mill-Grupp PPE. Il-paragrafu 4 ġie adottat. Dwar il-paragrafu 6 ntalbet votazzjoni minn kulleġġi separati mill-Gruppi S&D u PPE, u ntalbet votazzjoni maqsuma mill-Grupp S&D. It-tieni parti tal-votazzjoni maqsuma ġiet adottata. Ir-riżoluzzjoni kif emendata ġiet adottata unanimament ħlief għal żewġ astensjonijiet. Sfidi għall-biedja familjari u l-produzzjoni agrikola fuq skala żgħira fil-pajjiżi tal-AKP (ACP-EU/102.064/16/fin.) Kumitat għall-Affarijiet Soċjali u l-Ambjent Uladi Mussa (il-Malawi) u Maria Heubuch Emendi miċħuda: 3, 4 u 5 Emendi li waqgħu: 2 Intalbet votazzjoni b'kulleġġi separati fuq l-emendi 3, 4 u 5 mill-Grupp PPE. L-emendi ġew irrifjutati. Dwar il-paragrafu 2 intalbet votazzjoni minn kulleġġi separati mill-Grupp PPE, u ntalbet votazzjoni maqsuma mill-Grupp S&D. Il-paragrafu 2 ġie rrifjutat. Dwar il-paragrafu 27 intalbet votazzjoni maqsuma mill-Grupp PPE. Il-paragrafu 27 ġie adottat. Dwar il-paragrafu 32 intalbet votazzjoni separata minn kulleġġi separati mill-Grupp PPE, u ntalbet votazzjoni maqsuma mill-Grupp S&D. Il-paragrafu 32 ġie rrifjutat. Ir-riżoluzzjoni kif emendata ġiet adottata unanimament ħlief għal astensjoni waħda. Fitz A. Jackson (il-Ġamajka) ippropona li l-votazzjoni dwar il-mozzjoni għal riżoluzzjoni urġenti dwar is-sitwazzjoni postelettorali fil-Gabon tiġi posposta għat-33 sessjoni tal-Assemblea Parlamentari Konġunta f'Ġunju 2017. Michael Gahler u Jo Leinen irrakkomandaw li jibqgħu għaddejjin għall-votazzjoni. Il-Kopresident fakkret lill-Membri dwar l-iskadenza għat-talbiet relatati mal-metodi ta' votazzjoni u l-Assemblea baqgħet għaddejja bil-votazzjoni. Is-sitwazzjoni postelettorali fil-Gabon (ACP-UE/102.185/16/) Mozzjoni ta' kompromess għal riżoluzzjoni mressqa mill-Gruppi PPE, S&D, ECR, ALDE u l-Ħodor, u riżoluzzjoni mressqa minn Raphäel Mangouala (il-Gabon) tpoġġew għall-votazzjoni. Dwar il-mozzjoni ta' kompromess għal riżoluzzjoni mressqa mill-Gruppi PPE, S&D, ECR, ALDE u l-Ħodor, intalbet votazzjoni sigrieta minn ħames Membri. Intalbet ukoll votazzjoni minn kulleġġi separati minn ħames Membri. Neena Gill, Anna Zaborska, Fitz A. Jackson (il-Ġamajka) u Hermann Razafindravelo (Madagascar) intgħażlu bix-xorti bħala persuni li jgħoddu l-voti għall-votazzjoni sigrieta. Ir-riżoluzzjoni ġiet irrifjutata. Dwar ir-riżoluzzjoni mressqa minn Raphäel Mangouala (il-Gabon), intalbet votazzjoni minn kulleġġi separati minn ħames Membri. Ir-riżoluzzjoni ġiet irrifjutata. L-Impatt tal-uragan Matthew fil-Haiti (ACP-EU/102.184/16/fin) Ir-riżoluzzjoni ġiet adottata unanimament. Id-dikjarazzjoni ġiet adottata unanimament ħlief għal żewġ astensjonijiet. L-integrazzjoni ta' kwistjonijiet tan-nisa u taż-żgħażagħ fil-ħidma tal-Assemblea Parlamentari Konġunta AKP-UE Il-kelliema faħħru l-organizzazzjoni ta' Forum tan-Nisa u Konferenza għaż-Żgħażagħ fil-marġni tal-Assemblea Parlamentari Konġunta u talbu biex tingħata aktar attenzjoni lill-kwistjonijiet tan-nisa u taż-żgħażagħ fix-xogħol tal-Assemblea. Tista' tiġi organizzata Konferenza taż-Żgħażagħ AKP-UE. Il-Kopresidenti impenjaw ruħhom li jressqu din it-talba lill-Bureau. Id-dikjarazzjoni konġunta tal-Kopresidenti dwar is-sitwazzjoni fir-Repubblika Demokratika tal-Kongo (RDK) Kelliema: Michèle Rivasi, Netty Baldeh, Veikko Nekundi (in-Namibja), Daniel K. Shumba (iż-Żimbabwe), Michael Gahler, Sebastian C. Kopulande (iż-Żambja), Maria Arena u Alpha Ousmane (il-Burkina Faso). Il-Kopresidenti ħabbru l-intenzjoni tagħhom li joħorġu d-dikjarazzjoni konġunta tal-Kopresidenti dwar is-sitwazzjoni fir-RDK, skont l-Artikolu 14 tar-Regoli ta' Proċedura, fejn jappellaw għall-waqfien tal-atti ta' vjolenza fil-pajjiż u r-rispett tal-Kostituzzjoni tal-Kongo. It-33 sessjoni tal-Assemblea Parlamentari Konġunta se ssir f'San Ġiljan (Malta) bejn id-19 u l-21 ta' Ġunju 2017. Il-Kopresident irringrazzjat lill-awtoritajiet Kenjani għall-organizzazzjoni effiċjenti tas-sessjoni, u lill-Membri u lill-kosegretarjat għall-kontribuzzjoni tagħhom. NJIE AL-HILOU LINDSAY F.P. GRANT, Ministru tat-Turiżmu, il-Kummerċ Internazzjonali, l-Industrija u l-Affarijiet tal-Konsumatur (Saint Kitts u Nevis), President fil-Kariga tal-Kunsill AKP LUKÁŠ PARÍZEK, Segretarju tal-Istat fi ħdan il-Ministeru tal-Affarijiet Barranin u Ewropej (is-Slovakkja), President fil-Kariga tal-Kunsill tal-UE NEVEN MIMICA, Membru tal-Kummissjoni responsabbli għall-kooperazzjoni internazzjonali u l-iżvilupp DE PEYRON, Kap tad-Diviżjoni, Affarijiet Pan-Afrikani GOMES, Kosegretarju Ġenerali AGUIRIANO NALDA, Kosegretarju Ġenerali laqgħa f'Nairobi (il-Kenja) mid-19 sal-21 ta' Diċembru 2016, wara li kkunsidrat l-Erbgħa u Għoxrin Sessjoni Ordinarja tal-Assemblea tal-UA li saret f'Addis Ababa, l-Etjopja, mit-30 sal-31 ta' Jannar 2015; wara li kkunsidrat id-Dikjarazzjoni tat-18-il laqgħa tal-Kumitat Ministerjali għall-Kummerċ tal-AKP dwar il-Ġuriżdizzjoni Fiskali fil-Pajjiżi AKP li saret fi Brussell mill-24 sas-26 ta' Ġunju 2015; wara li kkunsidrat id-dokument tal-Kummissjoni ta' Ottubru 2015 bit-titolu "Collect more — spend better for achieving development in an inclusive and sustainable way", wara li kkunsidrat ir-rapport tal-2015 tal-Panel ta' Livell Għoli dwar Flussi Finanzjarji Illeċiti mill-Afrika, ippresedut minn Thabo Mbeki, wara li kkunsidrat il-pożizzjoni tal-Grupp ta' Stati AKP tal-10 ta' Lulju 2015 dwar it-Tielet Konferenza Internazzjonali dwar il-Finanzjament għall-Iżvilupp, wara li kkunsidrat id-dokument finali tal-Aġenda għall-Iżvilupp Wara l-2015 bit-titolu "Nittrasformaw id-dinja tagħna: L-Aġenda 2030 għall-Iżvilupp Sostenibbli", adottata fis-Summit tan-Nazzjonijiet Uniti dwar l-Iżvilupp Sostenibbli fil-25 ta' Settembru 2015, wara li kkunsidrat it-Tielet Konferenza Internazzjonali tan-NU dwar il-Finanzjament għall-Iżvilupp li saret mit-13 sas-16 ta' Lulju 2015 f'Addis Ababa, wara li kkunsidrat ir-rapport tas-sessjoni inawgurali tal-forum tal-Kunsill Ekonomiku u Soċjali dwar is-segwitu tal-finanzjament għall-iżvilupp tat-18 ta' Mejju 2016, wara li kkunsidrat il-ħidma tal-Kumitat ta' Esperti tan-NU dwar il-Kooperazzjoni Internazzjonali fi Kwistjonijiet tat-Taxxa, wara li kkunsidrat il-Mudell ta' Konvenzjoni tan-NU dwar it-Tassazzjoni Doppja bejn il-pajjiżi żviluppati u dawk li qed jiżviluppaw, wara li kkunsidrat id-Dikjarazzjoni ta' Monterrey (2002), il-Konferenza dwar il-Finanzjament għall-Iżvilupp f'Doha (2008), id-Dikjarazzjoni ta' Pariġi (2005) u l-Aġenda ta' Azzjoni ta' Akkra (2008), wara li kkunsidrat il-Konvenzjoni Multilaterali dwar l-Assistenza Amministrattiva Reċiproka fil-Qasam Fiskali (OECD), wara li kkunsidrat il-Forum Globali dwar it-Trasparenza u l-Iskambju ta' Informazzjoni għal skopijiet ta' taxxa (OECD), wara li kkunsidrat l-Inizjattiva għat-Trasparenza tal-Industriji Estrattivi, wara li kkunsidrat il-Konvenzjoni tan-NU kontra l-Korruzzjoni, wara li kkunsidrat il-Kumitat ta' Esperti tan-NU dwar il-Kooperazzjoni Internazzjonali fi Kwistjonijiet Fiskali u l-Forum Afrikan għall-Amministrazzjoni Fiskali, wara li kkunsidrat s-Sħubija ta' Busan għal Kooperazzjoni Effikaċi għall-Iżvilupp, wara li kkunsidrat l-attività tal-Forum tat-Taxxa Afrikan; wara li kkunsidrat l-Artikolu 18(1) tar-Regoli ta' Proċedura tagħha, wara li kkunsidrat ir-rapport tal-Kumitat għall-Iżvilupp Ekonomiku, il-Finanzi u l-Kummerċ (ACP-EU/xxxxxx), billi l-pajjiżi li qed jiżviluppaw kull sena jitilfu madwar US $189 biljun fi dħul fiskali — li jirrappreżenta aktar mill-assistenza globali uffiċjali għall-iżvilupp (USD 131 biljun fl-2015) — u madwar USD 1 triljun fi flussi ta' kapital illeċitu; billi dan il-ħruġ ta' kapital għandu effett negattiv ta' madwar 5 % fuq it-tkabbir ekonomiku tagħhom, b'hekk jostakola l-qerda tal-faqar; billi l-flussi finanzjarji illeċiti jiġu minn tliet sorsi: i) l-evitar jew l-evażjoni tat-taxxa, ii) falsifikazzjoni ta' fatturi fil-kummerċ internazzjonali, u prezzar abbużiv ta' trasferimenti, iii) attivitajiet kriminali bħalma huma t-traffikar tad-drogi, il-prostituzzjoni, it-traffikar tal-bnedmin, il-"minerali tad-demm", it-traffikar tal-armi u l-korruzzjoni attiva; billi xi prattiki legali ta' trasferiment tal-flus għal ġuriżdizzjoni b'rata baxxa ta' taxxa jistgħu eventwalment iwasslu għal flussi finanzjarji illeċiti; billi l-flussi finanzjarji illeċiti huma fondi akkwistati, trasferiti jew użati illegalment sabiex jevadu t-taxxa, li għandhom ikunu distinti minn mill-ħarba tal-kapital, li tista' tkun reazzjoni leġittima minn investituri għal riskji ekonomiċi, politiċi jew soċjali, jew għal kundizzjonijiet makroekonomiċi jew amministrattivi mhux favorevoli; billi, fil-kuntest ta' tinqis tal-għajnuna għall-iżvilupp u ta' ħtieġa għal aktar mobilizzazzjoni tar-riżorsi finanzjarji nazzjonali, il-ħruġ massiv ta' kapital mill-pajjiżi AKP jikkostitwixxi ostakolu kbir għall-kisba tal-miri ta' żvilupp; billi bosta esperti enfasizzaw li l-Afrika kienet tilħaq l-Għanijiet ta' Żvilupp tal-Millennju (MDG) fl-2016 kieku l-flussi finanzjarji illeċiti ġew eliminati fl-2000; billi l-ħruġ ta' kapital inaqqas ir-riżorsi nazzjonali u d-dħul tat-taxxa li huma bżonnjużi biex jiġu ffinanzjati programmi li jnaqqsu l-faqar fil-pajjiżi AKP, b'mod partikolari għall-edukazzjoni, għall-kura tas-saħħa, għall-ilma tax-xorb, għall-abitazzjoni u għas-sanità, b'hekk jostakola il-qerda tal-faqar; billi t-tassazzjoni hija sors affidabbli u stabbli ta' dħul fil-pajjiżi li qed jiżviluppaw, peress li sistemi fiskali effiċjenti u trasparenti jipprovdu finanzjament kruċjali biex jiġi żgurat l-aċċess għas-servizzi pubbliċi bażiċi, jitnaqqsu l-inugwaljanzi soċjali u jingħata appoġġ lill-istabbiltà makroekonomika; billi n-nuqqas ta' kapaċità teknika fil-pajjiżi li qed jiżviluppaw biex jimmaniġġjaw kwistjonijiet kumplessi fil-qasam tat-tassazzjoni huwa restrizzjoni kemm għall-mobilizzazzjoni tad-dħul domestiku kif ukoll għall-parteċipazzjoni fil-kooperazzjoni internazzjonali tat-taxxa; billi bosta Stati AKP, f'konformità mal-istrateġiji ta' żvilupp u diversifikazzjoni ekonomiċi tagħhom u bl-għan li jiġu sfruttati b'mod leġittimu opportunitajiet mill-globalizzazzjoni, żviluppaw jew qegħdin jiżviluppaw, minkejja diversi restrizzjonijiet, is-settur tas-servizzi finanzjarji tagħhom u ħadu l-impenn li jiżguraw konformità sħiħa mar-regoli u l-istandards internazzjonali; billi l-flussi finanzjarji illeċiti huma fost għadd ta' sfidi globali, bħalma huma l-inadegwatezza tal-oqsfa legali nazzjonali, in-nuqqasijiet tekniċi u politiċi tal-kapaċitajiet nazzjonali u reġjonali, in-nuqqas ta' struttura dinjija għall-ġlieda kontra l-flussi finanzjarji illeċiti, u l-opaċità tat-tranżazzjonijiet finanzjarji globali; billi l-fluss finanzjarju illeċitu japplika wkoll għall-attivitajiet kriminali bħat-traffikar tal-bnedmin, tad-drogi u tal-armi, il-kuntrabandu jew il-frodi finanzjarja, kif ukoll self mhux awtorizzat jew self mhux garantit, il-ħasil tal-flus u l-manipulazzjoni tas-swieq tal-istokks u tal-bonds; billi diġà tnedew bosta sforzi u inizjattivi fil-livell internazzjonali, bħall-Konvenzjoni Multilaterali dwar l-Assistenza Amministrattiva fil-Qasam Fiskali (OECD), il-Forum Globali dwar it-Trasparenza u l-Iskambju ta' Informazzjoni għal-Skopijiet ta' Taxxa (OECD), l-Inizjattiva għat-Trasparenza tal-Industriji Estrattivi (EITI), il-Konvenzjoni tan-NU kontra l-Korruzzjoni, il-Kumitat ta' Esperti tan-NU dwar il-Kooperazzjoni Internazzjonali fi Kwistjonijiet tat-Taxxa u l-Forum Afrikan għall-Amministrazzjoni Fiskali; billi jintlaqa' l-fatt li ħafna Stati AKP huma parti għal dawn l-istrumenti internazzjonali u ħadu l-impenn li jimplimentawhom; billi ż-żieda enormi tal-popolazzjoni żagħżugħa, li fi ftit snin se tagħmel lill-Afrika l-aktar reġjun popolat fid-dinja, tista' twassal għal żieda fil-qgħad u fl-instabbiltà soċjo-politika; Jemmen bis-sħiħ li l-isforzi biex jiġu indirizzati l-IFF għandhom primarjament ikunu ta' natura politika, u li l-ġlieda kontra l-ħasil tal-flus, l-evażjoni u l-evitar tat-taxxa, l-ippjanar aggressiv tat-taxxa u l-korruzzjoni għandha tibqa' fuq nett fuq l-aġenda internazzjonali peress li dawn huma l-kawża ta' tħassib serju fid-dawl tar-rati baxxi ta' tkabbir ekonomiku f'uħud mill-pajjiżi AKP, ir-rati għolja ta' faqar u l-ħtieġa dejjem tiżdied għal riżorsi fil-kuntest ta' għajnuna pubblika dejjem tonqos; Tfakkar li l-miżuri kontra l-flussi finanzjarji illeċiti jirrikjedu kooperazzjoni internazzjonali b'saħħitha u involviment simultanju tal-atturi nazzjonali u internazzjonali kollha: jiġifieri, l-gvernijiet u l-awtoritajiet lokali, l-aġenziji tal-istat, is-settur privat, l-organizzazzjonijiet internazzjonali u reġjonali u s-soċjetà ċivili; Tfakkar fl-impenn tal-partijiet firmatarji tas-Sħubija ta' Busan tal-2011 għal kooperazzjoni effettiva għall-iżvilupp u biex jiġu rduppjati l-isforzi għall-ġlieda kontra l-korruzzjoni u l-flussi finanzjarji illeċiti; Tirrikonoxxi l-ħafna sforzi li ttieħdu fil-livell internazzjonali biex jiġu miġġielda l-flussi finanzjarji illeċiti, iżda tinnota bi tħassib li l-aktar konvenzjonijiet u inizjattivi internazzjonali rilevanti mmirati lejn il-ġlieda kontra l-korruzzjoni u l-flussi finanzjarji illeċiti jonqsu milli jiksbu riżultati konkreti fl-istadju ta' implimentazzjoni tagħhom; b'mod partikolari, jiddispjaċiha li dawn l-inizjattivi ħafna drabi kellhom nuqqas ta' koordinazzjoni, b'mod speċjali fil-kuntest tal-irkupru tal-assi, u koerenza, għalkemm dawn kienu appoġġati minn miżuri kontra t-terroriżmu internazzjonali u l-isforzi sussegwenti biex jiġi kkontrollat il-finanzjament tiegħu; tfakkar li l-prerekwiżit biex jingħelbu l-organizzazzjonijiet terroristiċi f'pajjiżi destabbilizzati jibqa' l-investigazzjoni tal-provvisti finanzjarji internazzjonali tagħhom u li jinqatgħu l-kanali ta' traffikar tal-armi; Tirrikonoxxi li sabiex jinkisbu l-għanijiet, huwa neċessarju li jiġu rrikonċiljati l-politika domestika mal-aġenda globali; tenfasizza li l-koerenza tal-politika fost kemm l-istituzzjonijiet kif ukoll ir-riformi hija meħtieġa fil-livell domestiku u internazzjonali; titlob lill-Istati Membri u lill-pajjiżi AKP biex jaħdmu fil-qafas tan-NU għall-ħolqien ta' obbligu legali għall-katina kollha ta' provvista tal-minerali sabiex jiġu difiżi realment id-drittijiet tal-bniedem aktar milli l-interessi tal-lobbisti u l-kumpaniji l-kbar; Tfakkar li r-rifuġji fiskali, il-ġuriżdizzjonijiet ta' segretezza u l-flussi finanzjarji illeċiti jwasslu għall-erożjoni tal-bażi tat-taxxa, ixekklu l-ġustizzja tas-sistema fiskali u jgħawġu l-kummerċ u l-investiment; f'dan il-kuntest, tenfasizza bil-qawwa li l-eliminazzjoni ta' kwalunkwe forma ta' fluss finanzjarju illeċitu hija ta' importanza kbira biex jinkisbu l-objettivi ekonomiċi u soċjali tal-Aġenda 2030 l-ġdida għall-Iżvilupp Sostenibbli; Tfakkar li l-mobilizzazzjoni tar-riżorsi domestiċi permezz tat-tassazzjoni hija l-aktar sors importanti ta' dħul għall-finanzjament tal-iżvilupp sostenibbli; tħeġġeġ lill-komunità internazzjonali biex tieħu l-miżuri kollha meħtieġa biex timplimenta politiki effettivi u trasparenti dwar it-taxxa u l-kummerċ, u biex tieħu inkunsiderazzjoni lill-OECD, lill-G20, lill-G9, lill-G77, lill-Unjoni Afrikana, lill-Bank Dinji, lill-FMI, lill-Bank Afrikan tal-Iżvilupp u r-rwol kruċjali tal-banek privati biex tiġi żgurata t-trasparenza finanzjarja fil-pajjiżi AKP u madwar id-dinja; tenfasizza wkoll il-ħtieġa li jkun hemm parteċipazzjoni akbar tal-pajjiżi li qed jiżviluppaw fil-qasam tal-governanza fiskali globali; Tissottolinja li l-pajjiżi AKP spiss jiffaċċjaw restrizzjonijiet politiċi, legali u amministrattivi kbar fil-ġbir ta' dħul mit-taxxi; hija, għalhekk, tal-fehma, li l-għajnuna għall-iżvilupp għandha tiffoka fuq l-istabbiliment ta' qafas regolatorju tajjeb u t-tisħiħ tal-amministrazzjonijiet fiskali, kif ukoll tal-istituzzjonijiet responsabbli għall-ġlieda kontra l-flussi finanzjarji illeċiti, billi tipprovdi għarfien tekniku dwar il-ġestjoni tar-riżorsi, l-intelligence finanzjarja, u l-ġlieda kontra l-korruzzjoni, b'mod partikolari fir-rigward tal-ħasil tal-flus, il-kriminalità organizzata u t-traffikar, u r-ritorn tal-assi misruqa minn pajjiżi; Tenfasizza li r-riskji ffaċċjati mill-pajjiżi Afrikani qegħdin jagħmlu konċessjonijiet żbilanċjati rigward il-Ftehimiet dwar it-Taxxa Doppja (DTAs) kif ukoll kuntratti ta' konċessjoni għall-estrazzjoni ta' riżorsi naturali; tqis li t-trattat ta' mudell żviluppat mill-Kumitat għat-Taxxa tan-Nazzjonijiet Uniti għandu jiġi appoġġat sabiex jindirizza l-abbuż f'termini ta' DTAs peress li dan jipprevedi drittijiet aktar b'saħħithom għat-tassazzjoni f'ras il-għajn mill-mudell tal-OECD; Tinnota li l-industriji estrattivi, l-utilitajiet u l-infrastruttura, is-saħħa u l-edukazzjoni huma partikolarment vulnerabbli għall-effetti ta' korruzzjoni, li hija waħda mill-motivaturi prinċipali tal-flussi finanzjarji illeċiti; temmen li l-Inizjattiva għat-Trasparenza tal-Industriji Estrattivi (EITI) għandha ssir obbligatorja; tistieden lill-Istati AKP iżidu t-trasparenza u r-responsabilità f'kuntratti tar-riżorsi, ir-rappurtar u l-awditjar finanzjarju tal-kumpaniji kif ukoll il-ġbir u l-allokazzjoni tad-dħul bħala parti mill-aġenda tagħhom kontra l-korruzzjoni; Tfakkar li akkwist mill-gvernijiet u katini ta' provvista mhux trasparenti jistgħu jipprovdu opportunitajiet għall-korruzzjoni relatata mal-flussi finanzjarji illeċiti; għalhekk, tqis li l-isforzi kontra l-korruzzjoni għandu jkollhom l-għan ukoll li jimmodernizzaw il-prattiki tal-akkwist; Tinnota bi tħassib li l-Istituzzjonijiet Finanzjari għall-Iżvilupp (DFIs) għadhom jappoġġaw ammont kbir ta' investimenti li jgħaddu minn rifuġji fiskali, billi jibbażaw ħafna fuq intermedjarji finanzjarji; tenfasizza li l-istituzzjonijiet finanzjari għall-iżvilupp internazzjonali u reġjonali u l-banek għandhom rwol ewlieni f'termini ta' finanzi responsabbli, u li l-kooperazzjoni għandha tkun immirata lejn it-tisħiħ tal-governanza tajba u l-bini tal-istat sabiex jista' jkun hemm użu responsabbli tad-dħul pubbliku fil-pajjiżi AKP; b'mod partikolari, tqis li l-istituzzjonijiet finanzjari għall-iżvilupp għandhom jinvestu biss f'kumpaniji u fondi li huma lesti li jiddivulgaw pubblikament min huma s-sidien benefiċjarji u jirrapportaw lura l-kontijiet finanzjarji tagħhom fuq bażi ta' pajjiż b'pajjiż; Tistieden lill-UE tieħu rwol aktar attiv fl-għoti ta' assistenza finanzjarja u teknika lill-pajjiżi li qed jiżviluppaw biex tkampa bl-istandards globali emerġenti għall-ġlieda kontra l-evażjoni tat-taxxa, inkluż l-iskambju awtomatiku ta' informazzjoni; Tistieden lill-UE tagħmel użu sħiħ mill-Mudell ta' Konvenzjoni Fiskali tal-OECD, inkluża dispożizzjoni fakultattiva għal assistenza fil-ġbir tat-taxxi, li tista' tiġi inkluża f'konvenzjonijiet bilaterali fejn kull pajjiż jaqbel li jgħin fil-ġbir tat-taxxi imposti mill-pajjiż l-ieħor; Tinsisti fuq il-ħtieġa li l-erożjoni tal-bażi tat-taxxa u t-trasferiment tal-profitt lejn ġuriżdizzjonijiet tat-taxxa li ma jikkooperawx u banek, inklużi banek fil-pajjiżi li qed jiżviluppaw, li japplikaw is-segretazza bankarja għandhom jiġu miġġielda permezz ta' kooperazzjoni u skambji ta' informazzjoni; tistieden, barra minn hekk, lill-Istati u lill-ġuriżdizzjonijiet kollha, li għadhom m'għamlux dan, biex jaderixxu għall-Istandards Globali Komuni għall-iskambju awtomatiku ta' informazzjoni dwar kontijiet finanzjarji; Tappella biex informazzjoni dwar sjieda benefiċjarja ta' kumpaniji tkun disponibbli pubblikament għall-istrutturi korporattivi kollha, inklużi trusts, fondazzjonijiet u kumpaniji tal-isem, u ttenni t-talba tagħha għal rapportar pubbliku pajjiż b'pajjiż ta' kumpaniji multinazzjonali biex iwaqqfu l-erożjoni tal-bażi u t-trasferiment tal-profitt, skont il-mudelli tal-G20 u tal-OECD; targumenta li l-profitti magħmula minn kumpaniji multinazzjonali għandhom jiġu intaxxati fil-pajjiż fejn ikunu ġew iġġenerati; tqis, bl-istess mod, li l-inċentivi tat-taxxa għandhom isiru pubbliċi; Tfakkar li l-kooperazzjoni u l-iskambji ta' informazzjoni bejn is-servizzi differenti ta' intelligence huma ta' importanza kbira, u għalhekk, tappella għat-tisħiħ tal-kooperazzjoni reġjonali sabiex jiġi abozzat b'mod konġunt mudell ta' ftehim ta' skambju ta' informazzjoni dwar it-taxxa biex jiġu evitati l-abbużi; Tirrikonoxxi l-fatt li ħafna Stati AKP, f'konformità mal-istrateġiji ta' żvilupp u diversifikazzjoni ekonomiċi tagħhom u bl-għan li jiġu sfruttati b'mod leġittimu opportunitajiet ta' globalizzazzjoni, żviluppaw jew qegħdin jiżviluppaw, minkejja diversi restrizzjonijiet, is-settur tas-servizzi finanzjarji tagħhom u ħadu l-impenn li jiżguraw konformità sħiħa mar-regoli u l-istandards internazzjonali; Tħeġġeġ liċ-ċentri finanzjarji inklużi ċ-ċentri finanzjarji offshore b'livell għoli pprovat ta' segretezza biex jikkooperaw fil-ġlieda globali kontra l-flussi finanzjarji illeċiti u biex jikkonformaw ma' standards dwar it-trasparenza maqbula fuq livell globali, u temmen li għandhom jitqiesu sanzjonijiet f'każ ta' nuqqas ta' kooperazzjoni, wara l-eżawriment ta' kull djalogu u konsultazzjoni mal-Istati u l-ġuriżdizzjonijiet ikkonċernati u fuq il-bażi ta' kriterji ddefinti tajjeb u aċċettati internazzjonalment; Tistieden lill-Istati tal-AKP u l-Istati Membri tal-UE kollha biex jiżguraw l-aċċess għall-pubbliku għall-informazzjoni dwar il-baġits tal-Istat u tal-awtoritajiet lokali, b'tali mod biex jiġi evitat li flussi finanzjarji illeċiti jiġu ddevjati minn fondi pubbliċi; Tistieden lill-Istati AKP kollha jistabbilixxu fi ħdanhom mekkaniżmu ta' evalwazzjoni bejn il-pari, li jintegra l-ġlieda kontra l-flussi finanzjarji illeċiti; Tfakkar li t-tassazzjoni hija sors affidabbli ta' dħul fil-pajjiżi li qed jiżviluppaw peress li sistemi fiskali effiċjenti u trasparenti jipprovdu finanzjament kruċjali li jiżgura aċċess għas-servizzi pubbliċi bażiċi u jnaqqas l-inugwaljanzi soċjali; Tagħti istruzzjonijiet lill-Ko-Presidenti tagħha biex jgħaddu din ir-riżoluzzjoni lill-Kunsill tal-Ministri AKP-UE, lill-Parlament Ewropew, lill-Kummissjoni Ewropea, lill-Kunsill Ewropew, lill-Unjoni Afrikana, lill-Parlament Pan-Afrikan, lill-parlamenti reġjonali u nazzjonali, lill-organizzazzjonijiet reġjonali relatati mal-pajjiżi tal-AKP, u lill-Bank Ewropew tal-Investiment. laqgħa f'Nairobi (il-Kenja) mid-19 sal-21 ta' Diċembru 2016, wara li kkunsidrat ir-riżoluzzjonijiet tagħha tat-28 ta' Ġunju 2007 dwar it-tnaqqis tal-faqar għall-bdiewa ż-żgħar fil-pajjiżi tal-AKP u tas-27 ta' Novembru 2013 dwar l-impatti soċjali u ambjentali tal-pastoraliżmu għall-pajjiżi AKP, wara li kkunsidrat il-Patt Internazzjonali dwar id-Drittijiet Ekonomiċi, Soċjali u Kulturali tas-16 ta' Diċembru 1966, wara li kkunsidrat il-"Qafas ta' Politika għall-Pastoraliżmu fl-Afrika: Niżguraw, Nipproteġu u Ntejbu l-Ħajjiet, l-Għajxien u d-Drittijiet tal-Komunitajiet Pastoralisti" tal-Unjoni Afrikana adottat mill-Konferenza tal-Ministri Afrikani tal-Agrikoltura f'Ottubru 2010, u approvat mill-istrutturi tagħha mit-18-il sessjoni ordinarja tal-Kunsill Eżekuttiv li saret f'Addis Ababa (l-Etjopja) f'Jannar 2011, wara li kkunsidrat il-Patt ta' Milan dwar il-Politika Alimentari Urbana tal-15 ta' Ottubru 2015, kif ġie mressaq mill-Kunsill tal-Belt ta' Milan u ġie ffirmat minn 113-il belt madwar id-dinja, u li tressaq lis-Segretarju Ġenerali tan-NU, Ban Ki-moon, u li jixhed ir-rwol ewlieni li jaqdu l-bliet fit-tfassil tal-politiki alimentari, wara li kkunsidrat il-Prinċipji Gwida dwar l-Investimenti Bbażati fuq l-Art fuq Skala Kbira fl-Afrika, adottati mill-Konferenza Konġunta tal-UA tal-Ministri tal-Agrikoltura, l-Iżvilupp Rurali, is-Sajd u l-Akkwakultura, li ltaqgħet f'Addis Ababa (l-Etjopja) bejn l-1 u t-2 ta' Mejju 2014, wara li kkunsidrat il-Patt Internazzjonali dwar id-Drittijiet Ċivili u Politiċi tal-1966, wara li kkunsidrat il-Prinċipji Gwida ta' Maastricht dwar l-Obbligi Extraterritorjali tal-Membri fil-Qasam tad-Drittijiet Ekonomiċi, Soċjali u Kulturali (ETOP), wara li kkunsidrat l-Artikolu 18(1) tar-Regoli ta' Proċedura tagħha, wara li kkunsidrat ir-rapport tal-Kumitat għall-Affarijiet Soċjali u l-Ambjent (AKP-UE/xxx.xxx vxx-xx), billi produtturi fuq skala żgħira u, b'mod partikolari, il-popli indiġeni, l-azjendi agrikoli mmexxija minn familji, in-nisa, ir-rgħajja u s-sajjieda, normalment ma jkollhomx ir-rikonoxximent tad-drittijiet tagħhom għall-art, u minħabba f'hekk huma vulnerabbli għal tranżazzjonijiet ta' art inadegwati, għall-esproprjazzjoni mingħajr kunsens jew nuqqas ta' kumpens ġust; billi l-iżvantaġġi tal-ħtif tal-art jegħilbu l-vantaġġi; billi l-insedjamenti ħarqu jew qerdu biex ikun hemm postijiet ta' rilokazzjoni disponibbli għall-iżviluppaturi, u spiss huma 'l bogħod mill-qasam ta' negozju ċentrali u b'hekk il-bdiewa jkollhom jgħixu 'l bogħod mis-sors prinċipali ta' dħul tagħhom; billi l-għoti dirett u l-investiment privat f'biedja fuq skala żgħira ilha tonqos tul dawn l-aħħar tletin sena fil-pajjiżi tal-AKP, filwaqt li d-dipendenza tal-pajjiżi b'introjtu baxx fuq l-importazzjonijiet tal-ikel żdiedet, biex b'hekk saru vulnerabbli għall-varjazzjonijiet fil-prezzijiet fuq is-swieq internazzjonali; billi ż-żieda tal-produttività u d-dħul agrikolu ta' produtturi fuq skala żgħira huwa kruċjali biex jittaffa l-faqar fil-pajjiżi AKP, billi tikkontribwixxi għas-sigurtà tal-ikel u tax-xogħol, u li twassal għal inqas insedjament fuq id-drittijiet tal-art; billi s-sħubiji pubbliċi-privati (PPPs) joħolqu pożizzjonijiet dominanti għal kumpaniji agrikoli kbar fl-agrikoltura Afrikana li joħonqu lin-negozji lokali; billi l-Aġenda 2030 għall-Iżvilupp Sostenibbli kif ukoll il-Ftehim ta' Pariġi dwar it-tibdil fil-klima ta' Diċembru 2015 jenfasizzaw l-importanza tal-iżvilupp ta' mudell ta' agrikoltura li jtejjeb ir-reżiljenza u joħloq sistemi tal-ikel sostenibbli; billi l-kriżi alimentari tal-2008 iġġenerat ir-rikonoxximent universali tal-ħtieġa li tiġi appoġġjata l-produzzjoni alimentari minn operaturi agrikoli żgħar għas-swieq domestiċi; billi t-tnedija tal-programmi ta' aġġustament strutturali fil-bidu tas-snin 1980 żviluppata agrikoltura mmexxija mill-esportazzjoni fejn il-prijorità ngħatat biex tiżdied il-produzzjoni ta' wċuħ tar-raba' għall-bejgħ fis-swieq globali; billi din l-għażla ffavorixxiet l-iskala kbira, b'kapitalizzazzjoni għolja u mekkanizzata forom ta' produzzjoni, filwaqt li, kumparattivament, il-biedja fuq skala żgħira ġiet ittraskurata; billi s-swieq internazzjonali se jkunu aktar volatili fil-ġejjieni; billi l-pajjiżi m'għandhomx jieħdu r-riskju li jkunu jiddependu wisq fuq l-importazzjonijiet, iżda għandhom, minflok, jinvestu prinċipalment fil-produzzjoni alimentari domestika biex jibnu r-reżiljenza; billi l-hekk imsejħa "poli ta' tkabbir" għandhom l-għan li jattiraw lill-investituri internazzjonali billi jqiegħdu l-art għad-dispożizzjonijiet tal-kumpaniji privati kbar, u billi dan ma jistax isir għad-detriment tal-biedja familjari; billi d-drittijiet tal-bdiewa li jipproduċu, jiskambjaw u jbiegħu ż-żrieragħ b'mod liberu huwa l-bażi ta' 90 % tal-għajxien mill-agrikoltura fl-Afrika, u li d-diversità taż-żrieragħ hija vitali fil-bini tar-reżiljenza tal-biedja għat-tibdil fil-klima; billi l-bdiewa familjari u l-operaturi agrikoli żgħar urew il-kapaċità tagħhom li jipprovdu prodotti diversifikati, inklużi annimali ħajjin u s-sajd, u jżidu l-produzzjoni alimentari b'mod sostenibbli permezz ta' prattiki agroekoloġiċi; billi s-sistemi fardgħalli jżidu d-dipendenza fuq il-fertilizzanti u l-pestiċidi kimiċi, iwasslu għal degradazzjoni enormi tal-art u jikkontribwixxu għat-tibdil fil-klima; billi l-ugwaljanza bejn is-sessi u t-taħriġ huma importanti ħafna dimensjonijiet ta' investiment fl-agrikoltura fil-pajjiżi AKP; billi l-emanċipazzjoni tan-nisa fl-agrikoltura fuq skala żgħira bħala aġenti tal-bidla attivi u tas-sengħa hija kruċjali għall-iżvilupp ekonomiku tas-settur; billi ilha ssir diskriminazzjoni kontra n-nisa rurali fir-rigward tal-aċċess għal firxa ta' riżorsi produttivi, inklużi fl-art, fil-kreditu, fil-fatturi produttivi u fis-servizzi; billi l-FAO tqis li madwar 75 % tad-diversità ġenetika tal-pjanti fid-dinja ntilfet; billi l-erożjoni ġenetika fuq skala kbira żżid il-vulnerabilità tagħna għat-tibdil fil-klima u għall-feġġ ta' pesti u mard ġodda; billi l-kontroll, is-sjieda u l-affordabilità taż-żrieragħ huma essenzjali għar-reżiljenza tal-bdiewa fqar fir-rigward tas-sigurtà alimentari; billi l-irziezet familjari spiss jiksbu produttività ogħla f'termini ta' art minn azjendi agrikoli akbar u jużuw aktar ħaddiema għal kull ettaru meta mqabbla mal-kontropartijiet ikbar tagħhom; billi fl-Afrika l-aċċess għall-ilma huwa kwistjoni ewlenija; billi l-appoġġ irrigazzjoni fuq skala żgħira permezz ta' għajnuna finanzjarja u teknika tista' ttejjeb b'mod sinifikanti l-produttività u l-introjtu kif l-aċċess għall-ilma jipprovdi opportunità għall-iżvilupp lokali; billi bosta bdiewa fuq skala żgħira u l-komunitajiet rurali jaderixxu ma' prattiċi tradizzjonali u jkompli jikkompleta l-konsum tal-proteini tagħhom mill-annimali slavaġ maqbuda (bushmeat); billi, aktar ma jmur, qed jidher li dan huwa insostenibbli; billi l-biedja familjari u l-operaturi agrikoli żgħar għandhom impatt fuq is-sitwazzjoni ekonomika, politika u soċjokulturali tal-iżvilupp ta' pajjiżi li qed jiżviluppaw, li ser ikollhom impatt dirett fuq il-proċess tal-bini ta' nazzjon; billi l-falliment tal-proċess tal-bini ta' nazzjon jista' jirriżulta f'nuqqas ta' stabbiltà politika, problemi soċjali, l-inġustizzja u soċjokulturali ta' staġnar li jwasslu għal stati falluti; billi l-irziezet tal-familji huma sors ewlieni ta' solidarjetà u responsabbiltà soċjali u ambjentali, u b'hekk jippromwovu l-iżvilupp sostenibbli anke fir-reġjuni l-aktar foqra; billi l-popolazzjoni tad-dinja, ta' madwar 7,2 biljun ruħ, tgħix minn sistemi ta' produzzjoni agrikoli jirrappreżentaw aktar minn 570 miljun azjenda agrikola madwar id-dinja; billi l-agrikoltura fuq skala żgħira tirrappreżenta l-maġġoranza ta' sistemi agrikoli fid-dinja; billi, globalment, 73 % tal-bdiewa għandhom anqas minn 1 ettari ta' art, u billi 85 % għandhom inqas minn 2 ettaru; billi bdiewa fuq skala żgħira jikkontribwixxu għal parti kbira tal-produzzjoni agrikola fil-pajjiżi li qed jiżviluppaw u jiżvolġu rwol fundamentali fis-sigurtà tal-ikel, it-tkabbir ekonomiku, il-ħolqien tal-impjiegi u t-tnaqqis tal-faqar; billi n-nuqqas ta' politiki speċifiċi għall-kuntest li jikkonċernaw ir-realtajiet ta' kull pajjiż tal-AKP, fejn talab għall-appoġġ lill-bdiewa familjari u l-operaturi agrikoli żgħar bil-ħsieb li tiġi żviluppata l-awtonomija u prattiki ta' biedja sostenibbli iżid diversi u kumplessi l-isfidi li jħabbtu wiċċhom magħhom; billi l-innovazzjoni fis-settur agrikolu huwa fattur kruċjali fit-titjib tal-effiċjenza tal-ħaddiema u l-użu tal-art, u b'hekk il-familji li jippossjedu u joperaw l-irziezet ikunu jistgħu jaħarbu l-faqar u jiksbu l-prosperità; billi n-nuqqas ta' riċerka agrikola lokali, servizzi ta' konsulenza rurali u t-taħriġ, fost oħrajn, biex tgħin lill-bdiewa familjari u lill-bdiewa ż-żgħar saru impediment għall-iżvilupp ta' dan is-settur; billi l-irziezet tal-familja ta' spiss tipprovdi l-unika opportunità għaż-żgħażagħ biex ikunu impjegati u biex jiksbu ħiliet tax-xogħol; Tappella lill-gvernijiet u lid-donaturi jissospendu jew jeżaminaw mill-ġdid il-politiki u l-proġetti kollha li direttament jinkoraġġixxu u jiffaċilitaw il-ħtif tal-art jew li indirettament iżidu l-pressjoni fuq l-art u r-riżorsi naturali u jistgħu jirriżultaw fi ksur serju tad-drittijiet tal-bniedem; Tfakkar li l-SDGs jinkludu l-għan tal-promozzjoni ta' agrikoltura sostenibbli, li trid tinkiseb sal-2030; Tħeġġeġ lill-Istati Membri tal-UE joħolqu għodda ġenwina favur l-iżvilupp sostenibbli u strumenti bħal tekniki tal-aħjar prattika, biex jingħata appoġġ għall-biedja familjari u l-ekonomiji lokali fl-Afrika sub-Saħarjana, filwaqt li jfakkar li l-bdiewa familjari u l-operaturi agrikoli żgħar jipproduċu madwar 80 % tal-ikel tad-dinja u jipprovdu 'l fuq minn 60 % tal-impjiegi fil-pajjiżi tal-ACP; Tenfasizza li r-rendiment huwa fattur determinanti ta' dħul għall-agrikoltura fuq skala żgħira; Tistieden lill-UE, lill-Istati Membri tagħha u lill-pajjiżi tal-AKP sabiex iħeġġu l-parteċipazzjoni ta' rziezet tal-familji fi programmi li jappoġġaw l-innovazzjoni u l-applikazzjoni usa' ta' teknoloġiji u prattiki eżistenti; Tinnota li l-iżvilupp, l-adattament u l-applikazzjoni ta' teknoloġiji ġodda u prattiki ta' ġestjoni tal-farms għandhom jikkunsidraw l-istruttura speċifika f'kull pajjiż tal-biedja tal-familja li tagħti l-Organizzazzjoni tal-Ikel u l-Agrikoltura (FAO) kif irrakkomandat fir-rapport tiegħu intitolat "L-Istat tal-Ikel u l-Agrikoltura — L-innovazzjoni għall-Biedja tal-Familja"; Tenfasizza li l-agrikoltura fuq skala żgħira tammonta għal aktar minn 80 % tal-produzzjoni agrikola madwar id-dinja u għandha rwol importanti fis-sigurtà tal-ikel, it-taffija tal-faqar u l-ġestjoni sostenibbli tar-riżorsi naturali; Tistieden lill-pajjiżi tal-AKP jagħmlu sforzi akbar biex iż-żgħażagħ jiġu mħeġġa jappoġġaw il-biedja tal-familja; Tinnota li t-tixjiħ tal-popolazzjoni tal-bdiewa, l-aċċess limitat għall-protezzjoni soċjali, l-assi, is-servizzi finanzjarji, is-swieq u effikaċi ta' servizzi ta' estensjoni u dgħajfa jfixklu serjament l-organizzazzjoni ta' bdiewa huma għall-iżvilupp l-agrikoltura fuq skala żgħira u limitati l-opportunitajiet għall-impjieg taż-żgħażagħ fl-agrikoltura; Tfakkar li minkejja il-ħafna restrizzjonijiet li qed tiffaċċja l-agrikoltura fuq skala żgħira u l-biedja familjari xorta jistgħu jkollhom rwol importanti fis-sigurtà tal-ikel, it-tkabbir ekonomiku u t-tnaqqis tal-faqar u għandhom il-potenzjal li joħloq impjiegi deċenti għan-nisa u l-irġiel f'żoni rurali; Tistieden lill-UE u lill-Istati Membri tagħha jiżguraw li investituri bbażati fl-UE jirrispettaw id-drittijiet tal-komunitajiet lokali u l-ħtiġijiet ta' azjendi agrikoli żgħar, permezz ta' implimentazzjoni effettiva tal-istandards internazzjonali li jirregolaw l-investiment responsabbli fl-agrikoltura, inklużi l-Qafas u l-Linji Gwida tal-UA għall-Politika dwar l-Art fl-Afrika u l-Prinċipji Gwida dwar l-Investimenti f'Art fuq Skala Kbira fl-Afrika, u jirrispettaw il-Prinċipji Gwida dwar in-Negozju u d-Drittijiet tal-Bniedem u l-Linji Gwida tal-OECD dwar l-Intrapriżi Multinazzjonali; Tenfasizza li hemm bżonn ta' appoġġ mhux biss għall-bdiewa fuq skala żgħira, iżda wkoll għal intrapriżi żgħar u ta' daqs medju li jixtru prodotti mingħand il-bdiewa fuq skala żgħira u jfornu l-prodotti li għalihom; Tfakkar l-importanza ta' settur tas-servizzi vibranti u b'saħħithom li tgħaqqad l-biedja fuq skala żgħira għal swieq usa', sabiex tippermetti lil bdiewa fuq skala żgħira biex iżidu u jiżviluppaw in-negozji tagħhom; Tfakkar li l-iskoperta tal-2013 fil-Kenja tal-akwifer kbira juri li, mingħajr ma jkunu xotti, l-Afrika għandha riżorsi abbundanti tal-ilma; Tenfasizza li l-problema għall-bdiewa huwa aċċess u li madwar 6 % biss tal-art ikkultivata tkun mgħammra għal skopijiet ta' tisqija, li ħalliet miljuni dipendenti fuq l-agrikoltura mitmugħa mix-xita; Tfakkar li l-aċċess għall-ilma għall-bdiewa fl-Afrika hija kwistjoni importanti u opportunità għall-iżvilupp lokali, u jenfasizza li kwistjoni oħra hija n-nuqqas ta' mmappjar idroġeoloġiċi dettaljati għall-Afrika kollha kemm hi; Tissottolinja l-importanza li jinstab mod kif jitwettaq immappjar idroġeoloġiku u biex it-tagħrif pubbliku riżultanti jkun disponibbli għal bdiewa fuq skala żgħira, peress li din se tbiddel b'mod fundamentali l-ekonomija tal-biedja u tal-pajsaġġ agrikolu; Tfakkar li l-agrikoltura tinsab f'qagħda li tikber fil-livell lokali, il-bdiewa jkunu jistgħu jaqilgħu aktar kapital, li jista' jiġi investit mill-ġdid fil-livell lokali, biex b'hekk jissaħħu l-kapaċità u l-effiċjenza u jkun hemm dħul finanzjarju akbar; Tinnota bi tħassib li ħafna ftehimiet dwar artijiet jiksru l-prinċipji ta' kunsens ħieles, minn qabel u infurmat (FPCI) tal-komunitajiet involuti; Tirrimarka, b'mod partikolari, li l-proċess ta' teħid ta' deċiżjonijiet fil-qafas tal-kooperazzjoni tal-Alleanza l-Ġdida għas-Sigurtà tal-Ikel u n-Nutrizzjoni (NAFSN) ma involviex lill-partijiet interessati kollha, b'mod partikolari l-bdiewa żgħar; Tisħaq fuq il-ħtieġa li tingħata ħajja ġdida lill-investiment pubbliku fl-agrikoltura u tal-AKP biex jagħtu prijorità lill-investiment fl-agroekoloġika inkluż it-taħriġ, u l-għarfien, f'konformità mal-konklużjonijiet tal-Valutazzjoni Internazzjonali tal-Għarfien Agrikolu, ix-Xjenza u t-Teknoloġija għall-Iżvilupp (IAASTD), ir-rakkomandazzjonijiet tar-Rapporteur Speċjali tan-NU dwar id-dritt għall-ikel, u l-Għanijiet ta' Żvilupp Sostenibbli; Tosserva li l-politiki ta' investiment fl-agrikoltura għandhom it-tendenza li jinkoraġġixxu akkwisti ta' art fuq skala kbira u jiffukaw fuq l-agrikoltura orjentata lejn l-esportazzjoni li normalment ma tkunx relatata mal-ekonomiji lokali; Titlob, għalhekk, għall-promozzjoni ta' biedja organika fil-pajjiżi AKP; Tfakkar li għall-maġġoranza tal-popolazzjoni tal-Afrika, l-aċċess għall-art u s-sigurtà tal-pussess tal-art huma essenzjali għat-tgawdija tad-dritt għall-ikel; Titlob lill-pajjiżi kollha Afrikani sabiex jirrikonoxxu d-drittijiet leġittimi kollha fuq l-art, inklużi informali, indiġeni u konswetudinarji għaż-żamma ta' art, biex issostni l-biedja familjari u l-operazzjonijiet agrikoli żgħar u jiġi miġġieled il-ħtif tal-art; Tenfasizza li d-drittijiet tal-utenti derivati mid-dritt konswetudinarju għaż-żamma ta' art, bħal dawk tal-pastoralisti, għandhom jiġu rikonoxxuti u protetti minn sistema ġuridika bi qbil mad-dispożizzjonijiet u d-deċiżjonijiet tal-Kummissjoni Afrikana dwar id-Drittijiet tal-Bniedem u tal-Popli; Tfakkar li l-Linji Gwida tal-FAO dwar id-Dritt għaż-Żamma, inklużi dawk dwar il-pastoraliżmu, jirrakkomandaw li jkun hemm aċċess sigur għall-art; Tistieden lill-UE tkejjel u timmonitorja b'mod proattiv il-kummerċ dwar l-art li jinvolvu atturi tal-UE; Tisħaq fuq il-fatt li l-kumpaniji privati involuti f'PPPs, bħan-NAFSN, għandhom ikunu responsabbli għal għemilhom; Tistieden, għal dan l-għan, lill-partijiet tan-NAFSN jistabbilixxu mekkaniżmu ta' responsabbiltà stretta, inkluż mekkaniżmu ta' monitoraġġ u rimedji ġudizzjarji għan-nies u l-komunitajiet lokali milquta minn tranżazzjonijiet ta' art; Titlob li jkun hemm gvernijiet u aġenziji biex tissorvelja d-dipendenza fuq proteina selvaġġa maqbuda, u biex jippjanjaw għas-sostituzzjoni tagħha qabel ma ssir ħsara irreversibbli fuq l-ekosistema; Tfakkar li d-drittijiet tal-bdiewa li jipproduċu, jiskambjaw u jbiegħu ż-żrieragħ b'mod liberu huwa l-bażi ta' 90 % tal-għajxien mill-agrikoltura fil-pajjiżi kollha tal-AKP, u li d-diversità taż-żrieragħ hija vitali fil-bini tar-reżiljenza tal-biedja għat-tibdil fil-klima; Tiddeplora t-talbiet korporattivi biex jissaħħu d-drittijiet ta' dawk li jkabbru l-pjanti skont il-Konvenzjoni tal-Unjoni għall-Protezzjoni ta' Varjetajiet Ġodda ta' Pjanti (UPOV) tal-1991, li tipprojbixxi l-parti l-kbira ta' arranġamenti informali bħal dawn; Tinnota li l-introduzzjoni u t-tifrix ta' żrieragħ iċċertifikati fl-Afrika, waqt li żżid il-produttività tal-ħamrija u l-uċuħ tar-raba', jistgħu jżidu r-riskju li d-dipendenza tal-bdiewa ż-żgħar u d-dejn; Tfakkar li fl-Ewropa, il-moviment liberu tal-oġġetti u s-servizzi stimula l-produzzjoni tal-ikel u tissaħħaħ is-sigurtà tal-ikel; Tenfasizza, f'dan ir-rigward, l-importanza ta' ftehim reġjonali dwar kummerċ liberu u infrastruttura affidabbli li jippermetti lill-impriżi żgħar u l-bdiewa familjari li jilħqu lil hinn mis-swieq lokali tagħhom; Tħeġġeġ lill-Kummissjoni tiżgura li l-impenji tal-UE lejn id-drittijiet tal-bdiewa fit-Trattat Internazzjonali dwar ir-Riżorsi Ġenetiċi tal-pjanti għall-Ikel u Agrikoltura jkunu riflessi f'kull assistenza teknika u appoġġ finanzjarju għall-iżvilupp tal-politika dwar iż-żrieragħ; Tistieden lill-UE tappoġġa l-iskemi tad-drittijiet tal-proprjetà intellettwali li jtejbu l-iżvilupp ta' varjetajiet ta' żrieragħ adattati lokalment u żrieragħ ikkonservati mill-bdiewa; Tħeġġeġ lill-Istati Membri tal-G8 biex ma jappoġġawx l-uċuħ ġenetikament modifikati (OĠM) fil-pajjiżi AKP; Tfakkar li l-Mudell tal-Liġi Afrikana dwar il-Bijosikurezza jistabbilixxi limitu ta' referenza għoli għall-bijosikurezza; Temmen li kull għajnuna minn donaturi barranin fl-iżvilupp tal-bijosikurezza fil-livelli nazzjonali u reġjonali għandha titfassal kif xieraq; Tistieden lill-gvernijiet tal-pajjiżi AKP jagħmlu l-almu kollu tagħhom biex jappoġġaw għall-agrikoltura familjari u l-operaturi agrikoli żgħar billi jisħqu fuq il-bżonn li jinħolqu politiki li jistimulaw il-ġustizzja soċjali u l-iżvilupp indipendenti u prattiki ta' biedja sostenibbli, u biex ifasslu politiki speċifiċi għall-kuntest rilevanti għal kull pajjiż tal-AKP u jinkoraġġixxu riċerka agrikola u rurali, servizzi konsultattivi u taħriġ, kif ukoll appoġġ tekniku u finanzjarju relevanti ieħor; Tenfasizza l-importanza li jiġi appoġġat u jitħeġġeġ l-involviment tal-bdiewa nisa fil-proċessi tat-teħid tad-deċiżjonijiet, peress li f'ħafna pajjiżi AKP huma jerfgħu r-responsabbiltà ewlenija biex jieħdu ħsieb il-familji tagħhom u fl-istess ħin jagħmlu l-biċċa l-kbira l-agrikoltura ta' sussistenza; Tiġbed l-attenzjoni lejn il-problemi li jħabbtu wiċċhom magħhom il-bdiewa nisa biex jiksbu kapital u jiksbu aċċess għal art agrikola; Tinnota li aċċess aktar faċli għall-investiment tal-kapital huwa prerekwiżit biex tittejjeb is-sitwazzjoni soċjoekonomika tan-nisa u, f'dan ir-rigward, jitlob li n-nisa jkollhom aċċess għal sorsi ta' finanzjament u miżuri ta' taħriġ speċifiċi li jistgħu jiffaċilitaw l-aċċess jiġu mħeġġa, appoġġata u jsir aktar faċli; Tinnota li s-sigurtà soċjali u r-rikonoxximent legali, b'mod partikolari rigward it-titolu u d-dritt għall-wirt jew iħalli bħala wirt, iridu jiġu mtejba għall-bdiewa nisa, sabiex ikunu garantiti l-istess drittijiet bħall-irġiel; Tagħti istruzzjonijiet lill-Ko-Presidenti tagħha sabiex jibagħtu din ir-riżoluzzjoni lill-Kunsill tal-Ministri AKP-UE, lill-Parlament Ewropew, lill-Kummissjoni Ewropea, lill-Kunsill Ewropew, lill-Unjoni Afrikana, lill-Parlament Pan-Afrikan, lill-parlamenti reġjonali u nazzjonali tal-pajjiżi AKP u tal-Istati Membri tal-UE u lill-organizzazzjonijiet reġjonali tal-pajjiżi tal-AKP. L-Erbgħa, 21 ta' Diċembru 2016laqgħa f'Nairobi (il-Kenja) mid-19 sal-21 ta' Diċembru 2016, wara li kkunsidrat l-Artikolu 18(2) tar-Regoli ta' Proċedura tagħha, wara li kkunsidrat id-dikjarazzjonijiet mill-Kummissarju tal-UE għall-Għajnuna Umanitarja u l-Ġestjoni tal-Kriżijiet Christos Stylianides dwar l-impatt l-Uragan Matthew dwar Ħaiti, wara li kkunsidrat ir-rapport tas-Segretarju Ġenerali tal-Kunsill tas-Sigurtà tan-Nazzjonijiet Uniti tal-31 ta' Awwissu 2016 dwar missjoni ta' stabilizzazzjoni tan-NU f'Ħaiti, wara li kkunsidrat id-dikjarazzjoni tal-Koordinatur tan-NU għas-Soljiev ta' Emerġenza Stephen O'Brien fid-9 ta' Ottubru 2016, wara li kkunsidrat id-dikjarazzjoni dwar is-sitwazzjoni umanitarja f'Ħaiti mill-President tal-Assemblea Ġenerali tan-Nazzjonijiet Uniti, l-E.T. Peter Thompson, tal-10 ta' Ottubru 2016, wara li kkunsidrat it-tħabbira tad-Deputat Segretarju Ġenerali tan-NU, Jan Eliasson, it-tnedija tal-Fond Fiduċjarju Multi-Partner bħala parti mill-Pjan ta' Rispons tal-Kolera ta' Ħaiti, wara li kkunsidra d-dikjarazzjoni tal-E.T. Dr. Patrick I. Gomes, Segretarju Ġenerali tal-grupp ta' Stati AKP, fit-43 sessjoni tal-assemblea parlamentari ACP, fil-laqgħa tat-12 ta' Ottubru 2016, wara li kkunsidrat l-Istrateġija ta' Sħubija Konġunta Karibew-Unjoni Ewropea, adottata f'Novembru 2012, wara li kkunsidrat il-Valutazzjoni tas-Sigurtà tal-Ikel Rapidu post-hurricane Matthew ppubblikata mis-CNSA u l-FAO, wara li kkunsidrat il-Missjoni ta' Stabilizzazzjoni tan-Nazzjonijiet Uniti f'Ħaiti (MINUSTAH), wara li kkunsidrat il-Ftehim ta' Cotonou, billi l-uragan Matthew laqat il-Ħaiti fl-4 ta' Ottubru 2016 b'mod vjolenti, speċjalment fid-Dipartiment tal-Gran'Anse u d-Dipartimenti t'Isfel, li rriżultaw fl-akbar emerġenza umanitarja minħabba t-terremot tal-2010, li kkawża ħsara kbira u għargħar, u dan wassal għal mijiet ta' mwiet u ħalla aktar minn 1,4 miljun ruħ fi bżonn ta' assistenza f'Ħaiti; billi l-Ħaiti bilkemm ġiet fuq saqajha ekonomikament wara t-terremot li laqat fit-12 ta' Jannar 2010; billi fl-10 ta' Ottubru 2016 l-Uffiċċju tan-NU għall-Koordinazzjoni tal-Affarijiet Umanitarji (OCHA), f'kollaborazzjoni ma' msieħba umanitarji b'appoġġ tal-gvern nazzjonali, nieda appell ħalli jinġabru USD 119 miljun fi żmien 3 xhur bl-għan li tilħaq lil madwar 750 000 ruħ fi bżonn ta' assistenza u protezzjoni tal-ħajja f'Ħaiti; billi l-Ħaiti huwa pajjiż fraġli li kien partikolarment suxxettibbli għal diżastri naturali u dawk ikkawżati mill-bniedem; billi l-kriżi politika ħalliet il-pajjiż bl-ebda funzjonali matul l-2015 u bl-ebda parlament elett suċċessur meta l-President fil-kariga ta' terminu li skada fis-7 ta' Frar 2016; billi l-Ħaiti huwa fost l-ifqar pajjiżi fid-dinja, b'aktar minn nofs il-popolazzjoni ta' 10 miljun fi stat ta' malnutrizzjoni; billi huwa wieħed mill-inqas pajjiżi ugwali fid-dinja, b'koeffiċjent Gini ta' 0,61 fl-2012; billi l-fenomenu El Niño żied l-insigurtà tal-ikel u n-nutriment; billi l-Ħaiti huwa fost il-pajjiżi fid-dinja li raw l-maġġoranza tad-deforestazzjoni u dan naqqas ir-reżistenza tiegħu għad-diżastri naturali; billi d-dipendenza tiegħu fuq il-faħam u l-ħatab bħala sorsi ta' enerġija hija l-kawża ewlenija li d-deforestazzjoni; billi, mill-2010 'l hawn, l-awtoritajiet lokali f'Ħaiti kienu qed jirsistu favur azzjonijiet ta' prevenzjoni biex tiġi żviluppata sistema tal-ġestjoni tar-riskju ta' diżastri; billi d-deċiżjoni tagħhom biex tevakwa xi popolazzjonijiet, għalkemm insuffiċjenti, salvat il-ħajjiet; billi l-persuni f'Ħaiti huma dipendenti ħafna fuq l-ikel importat minħabba t-tnaqqis fil-produzzjoni lokali, li normalment tikkostitwixxi s-sors ewlieni ta' dħul għall-familji l-aktar vulnerabbli; billi l-uragan, li seħħ matul it-tieni l-istaġun ewlieni tal-ħsad, ikkomprometta l-livelli ta' sigurtà tal-ikel; żoni kbar ta' uċuħ tar-raba' inqerdu; billi l-Ħaiti qed jiffaċċa żieda fil-livell diġà għoli ta' riskju ta' mard li jittieħed mill-ilma, partikolarment kolera, nuqqas gravi ta' sigurtà tal-ikel u ta' malnutrizzjoni li l-aktar li affettwat kienu l-bliet fin-Nofsinhar; billi l-Programm Dinji tal-Ikel wassal 500 tunnellata ta' ikel, inkluż ross prodott lokalment u piżelli, lill-parti tal-Punent ta' Ħaiti; billi l-Organizzazzjoni Dinjija tas-Saħħa bagħtet miljun tilqima kontra l-kolera; billi, fil-bidu ta' Novembru 2016, kien hemm żieda sinifikanti fl-operazzjonijiet ta' salvataġġ; billi, madankollu, dan l-aħħar ġew rappurtati inċidenti f'konnessjoni d-distribuzzjoni tal-għajnuna umanitarja li rriżultaw f'dimostrazzjonijiet u mwiet; billi minn meta faqqgħet l-epidemija fl-2010, l-UNICEF, fi sħubija mal-Gvern ta' Ħaiti, ilhom jiġġieldu mard li jittieħed mill-ilma – inkluża l-kolera – permezz ta' titjib fl-aċċess għall-ilma, is-sanità u servizzi tas-saħħa; billi fit-8 ta' Novembru 2016 il-Gvern Ħaitjan, bl-appoġġ tan-NU u istituzzjonijiet oħra, nedew kampanja ta' tilqim kontra l-kolera fiż-żoni milquta ħażin minn uragan Matthew; billi l-Mekkaniżmu tal-Unjoni għall-Protezzjoni Ċivili ġie attivat b'għajnuna umanitarja inizjali ta' EUR 255 000, u ta' ħdax-il tim ta' esperti tal-protezzjoni ċivili tal-UE, id-Danimarka, il-Finlandja, Franza, ir-Rumanija u l-Isvezja bagħtet lil Ħaiti: billi l-għarfien espert f'emerġenza għall-koordinazzjoni, il-loġistika, l-ilma u s-sanità, u s-saħħa huma pprovduti; billi sa nofs Ottubru, bis-saħħa tal-MINUSTAH (Missjoni tan-Nazzjonijiet Uniti għall-Istabbilizzazzjoni f'Ħaiti), inġiniera u l-awtoritajiet lokali, it-toroq ikunu ġew imnaddfa u hemm aċċess minn Port-au-Prince għaż-żoni fl-Lbiċ tal-pajjiż, fosthom Les Cayes u Jérémie; billi l-MINUSTAH qiegħda tipprovdi wkoll s-sigurtà tal-konvojs umanitarji, tiddistribwixxi sistemi għall-purifikazzjoni tal-ilma u qed tieħu ħsieb ir-reviżjoni tal-għases tal-pulizija; billi l-Kunsill tas-Sigurtà tan-NU iddeċieda li jestendi b'sitt xhur il-mandat tal-MINUSTAH (Missjoni tan-Nazzjonijiet Uniti għall-Istabbilizzazzjoni f'Ħaiti); billi l-elezzjonijiet presidenzjali ta' Novembru 2016 twettqu b'mod sodisfaċenti u segwew proċess demokratiku, u billi l-President il-ġdida li ġie elett b'mod leġittimu se jiġu investiti fi tmiem il-proċess elettorali; Tesprimi l-kondoljanzi profondi u l-mogħdrija għal dawk milquta mill-uragan Matthew, u ttenni s-solidarjetà tagħha mal-poplu ta' Ħaiti li qed ibati b'riżultat ta' dan il-fenomenu diżastruż; Tilqa' l-isforzi tal-awtoritajiet Ħaitjani u tas-soċjetà ċivili ta' Ħaiti, kif ukoll tan-NU, l-NGOs u d-donaturi bilaterali oħrajn biex iġibu l-għajnuna lill-poplu ta' Ħaiti, u pubblikament tfaħħar il-ħidma tal-organizzazzjonijiet umanitarji u tal-individwi minn madwar l-Unjoni kollha f'din l-aħħar sena; tilqa' s-solidarjetà internazzjonali skjerata biex tingħata għajnuna lil Ħaiti, u l-ewwel u qabel kollox is-solidarjetà u l-appoġġ murija fuq livell reġjonali; Tilqa' r-rieda politika ġenwina li tagħti appoġġ għar-rikostruzzjoni ta' Ħaiti b'mod differenti mingħajr ma tagħmel l-istess żbalji tal-passat u biex tittratta l-kawżi bl-għeruq fil-fond tal-faqar f'Ħaiti; tilqa' l-isforzi tal-UE biex tipprovdi għarfien espert tal-protezzjoni ċivili, għajnuna umanitarja u assistenza f'oġġetti lil Ħaiti; tappella lill-komunità internazzjonali u lis-sħab tal-Ħaiti biex jieħdu approċċ koordinat u biex jaħdmu mal-Gvern ta' Ħaiti biex tiġi pprovduta b'mod urġenti il-kura u l-għajnuna ta' wara d-diżastru, bl-għan li jintlaħqu l-ħtiġijiet fuq il-post b'mod effettiv u xieraq; Tenfasizza li hemm nuqqas ta' 60 % tal-finanzjament totali ta' USD 120 miljun fl-appell imniedi billi l-Gvern Ħaitjan u n-NU; tistieden lid-donaturi biex iħaffef it-twettiq tal-wegħdiet tagħhom; hija favur il-ħelsien mid-dejn lejn il-Ħaiti biex jgħinu fir-rikostruzzjoni tal-pajjiż; Tistieden lill-partijiet kollha involuti biex jagħtu attenzjoni speċjali u appoġġ, il-parteċipazzjoni tan-nisa fl-isforzi ta' rikostruzzjoni billi jinvolvuhom b'mod attiv ta' riabilitazzjoni, ta' rikostruzzjoni u ta' evalwazzjoni f 'fażijiet; tħeġġeġ lill-atturi kollha li jipprovdu għajnuna f'Ħaiti li jadottaw miżuri biex jipproteġu lin-nisa u l-bniet vulnerabbli wara l-maltempata; aktar attenzjoni għandha tingħata wkoll lil tfal separati mill-familji tagħhom; Jilqa' l-fatt li l-istimi jissuġġerixxu li 53 400 tifel u tifla rnexxielhom jerġgħu lura l-iskola f'Novembru wara l-ftuħ mill-ġdid tal-iskejjel fid-Dipartiment ta' Gran'Anse u d-Dipartimenti t'Isfel; Tfaħħar l-isforzi tal-Gvern Ħaitjan, tan-NU u tal-istituzzjonijiet oħra għat-tnedija ta' kampanja ta' tilqim kontra l-kolera fiż-żoni milquta ħażin minn uragan Matthew; tħeġġeġ bil-qawwa lill-Kummissjoni Ewropea u lill-komunità internazzjonali jissorveljaw il-qagħda tas-saħħa tal-popolazzjoni ta' Ħaiti, b'mod speċjali fir-rigward tat-tifqigħa tal-kolera l-ġdida possibbli u għal aktar sforzi biex ikun hemm appoġġ għal persuni affettwati minn din il-marda u biex tinbena tajba tar-riżorsi tal-ilma, is-sanità u s-sistemi tas-saħħa; Tenfasizza li l-Ħaiti qed jiffaċċa nuqqas kbir ta' sigurtà tal-ikel u malnutrizzjoni; tappoġġa l-isforzi biex tagħti spinta lill-produzzjoni tal-ikel fuq livell lokali billi titranġa l-infrastruttura li saritilha l-ħsara u li l-materjal meħtieġ (żerriegħa, fertilizzant u għodod) isir disponibbli għal impriżi agrikoli żgħar; tistieden lill-UE u lid-donaturi internazzjonali l-oħrajn biex kull fejn ikun possibbli jixtru ikel prodott lokalment għall-isforz tal-għajnuna; Tilqa' b'sodisfazzjon l-isforzi tal-awtoritajiet Ħaitjani biex tkun stabbilita sistema ta' ġestjoni tar-riskju ta' diżastri, li għen biex tevakwa xi popolazzjonijiet; tenfasizza, madankollu, li t-tisħiħ tat-tħejjija u r-reżiljenza tal-komunitajiet għandhom jibqgħu prijoritajiet; tenfasizza li jridu jsiru sforzi għall-abbozzar ta' pjanijiet ta' rikostruzzjoni; tħeġġeġ lill-UE biex taħdem mal-awtoritajiet Ħaitjani biex jiġu stabbiliti mekkaniżmu għall-prevenzjoni u l-mitigazzjoni tad-diżastri u ġestjoni tal-kapaċità fuq perjodu twil; tenfasizza, f'dan il-kuntest, il-ħtieġa li jinbnew minnufih il-kapaċitajiet tal-Istat Ħaitjan f'termini ta' demokrazija u governanza tajba tal-pajjiż, li huma indispensabbli għar-rikostruzzjoni nazzjonali, kif ukoll biex tiżgura li s-soċjetà ċivili tkun involuta; Tifraħ tal-Kunsill Elettorali Proviżorju (CEP) talli rrispetta l-kalendarju elettorali minkejja l-impatt l-uragan Matthew u, bl-appoġġ tal-Gvern ta' Ħaiti u l-pulizija nazzjonali, billi ppermettew l-elezzjonijiet tal-20 ta' Novembru jkunu paċifiċi u li jirrispettaw id-drittijiet tal-votanti; tqajjem tħassib dwar irvellijiet u forom oħra ta' protesti vjolenti wara l-elezzjonijiet; titlob b'urġenza lill-Gvern ta' Ħaiti jieħdu miżuri sabiex joħolqu u japprofondixxu d-demokrazija f'Ħaiti; tilqa' l-konklużjoni ta' suċċess tal-elezzjonijiet presidenzjali tal-proċess elettorali u jistenna b'interess ir-riżultati finali, li għandu jitħabbar fid-29 ta' Diċembru 2016; Tinnota r-rakkomandazzjoni tas-Segretarju Ġenerali tan-NU biex jestendi l-mandat ta' MINUSTAH għal perjodu ta' sitt xhur f'Ħaiti; Tenfasizza li d-deforestazzjoni u d-degradazzjoni tal-ekosistemi qed tintensifka l-vulnerabbiltà ta' Ħaiti għad-diżastri naturali; tħeġġeġ lill-Unjoni Ewropea żżid il-finanzjament internazzjonali għat-tnaqqis tad-deforestazzjoni f'Ħaiti; tistieden ukoll lill-Unjoni żżid is-sostenn tagħha favur il-promozzjoni ta' fran b'effiċjenza kbira fl-enerġija, sabiex jitnaqqas il-konsum tal-faħam, u ta' teknoloġiji tal-enerġija rinnovabbli bħalma huma l-enerġija mix-xemx u mir-riħ li juru potenzjal qawwi f'Ħaiti bħala alternattivi għall-faħam; Tisħaq fuq l-importanza fundamentali tal-flus mibgħuta mid-dijaspora Ħaitjana fil-flussi tal-kapital; titlob lill-Istati Membri u lill-gvern Ħaitjan biex jiffaċilitaw it-trasferiment tal-flus mibgħuta u biex jaħdmu favur it-tnaqqis tal-ispejjeż tagħhom; Tirrimarka li l-bidla fil-klima qed issir dejjem aktar kwistjoni ewlenija f'dak li jirrigwarda l-aċċess għall-ilma u s-sigurtà alimentari; tinnota li huma meħtieġa aktar sforzi biex jiżguraw il-mobilizzazzjoni ta' finanzjament għall-ġlieda kontra t-tibdil fil-klima u biex tinkiseb il-mira ta' USD 100 miljun sal-2020; tistieden lill-imsieħba mis-settur tal-iżvilupp u mis-settur privat sabiex jinkoraġġixxu l-investiment meħtieġ għar-riċerka u trasferiment fil-pront u komprensiva ta' teknoloġiji ta' mitigazzjoni u adattament lill-pajjiżi tal-AKP, b'mod partikolari dawk il-pajjiżi vulnerabbli għal diżastri naturali (SIDS) u LDCs); tħeġġeġ lill-komunità internazzjonali u l-pajjiżi żviluppati biex iżidu l-finanzjament tagħhom; Tagħti struzzjonijiet lill-Ko-Presidenti tagħha biex jibagħtu din ir-riżoluzzjoni lill-Kunsill tal-AKP-UE, lill-Kummissjoni Ewropea, lill-Viċi President tal-Kummissjoni/Rappreżentant Għoli tal-Unjoni għall-Affarijiet Barranin u l-Politika ta' Sigurtà, lill-istituzzjonijiet tal-Unjoni Afrikana, tal-Cariforum u l-Unjoni Ewropea, lill-President u lill-Gvern ta' Ħaiti, lis-Segretarju Ġenerali tan-NU għall-Affarijiet Umanitarji u l-Għajnuna ta' Emerġenza. L-Assemblea Parlamentari Konġunta AKP-UE (JPA) titlob kooperazzjoni AKP-UE futura wara l-2020 biex tibni fuq l-acquis u bonds maħluqa matul aktar minn erbgħin sena ta' sħubija u li jinkludu dimensjoni parlamentari b'saħħitha mal-Assemblea Parlamentari Konġunta fiċ-ċentru tagħha, waqt li jkun hemm adattament għall-isfidi futuri u emerġenti. L-Assemblea Parlamentari Konġunta AKP-UE tieħu nota tal-Komunikazzjoni Konġunta tal-Kummissjoni Ewropea u tar-Rappreżentant Għoli tal-UE għall-Affarijiet Barranin u l-Politika ta' Sigurtà tat-22 ta' Novembru 2016 dwar "sħubija mġedda mal-pajjiżi tal-Afrika, il-Karibew u l-Paċifiku" u b'mod partikolari l-pożizzjoni tagħha li "huwa kmieni wisq biex tiġi definita l-istruttura istituzzjonali meqjusa f'dan l-istadju". Jiddispjaċiha li din il-Komunikazzjoni ma tippruvax tagħti tweġibiet dwar l-istruttura istituzzjonali futura u li la tirrikonoxxi u lanqas issemmi r-rwol tal-Assemblea Parlamentari Konġunta. L-Assemblea Parlamentari Konġunta AKP-UE għandha rwol importanti, b'mod partikolari: fil-provvista ta' djalogu parlamentari demokratiku u komprensiv bejn l-AKP u l-UE dwar kwistjonijiet ta' tħassib reċiproku, u l-importanza ta' livell għoli, fl-iskrutinju tal-ħidma tal-eżekuttiv kif ukoll l-aktar użu effettiv ta' nfiq fuq kooperazzjoni għall-iżvilupp AKP-UE, fil-promozzjoni tad-demokrazija u d-drittijiet tal-bniedem, u b'hekk tagħti kontribut importanti għal sħubija AKP-UE fuq livell ugwali. L-Assemblea Parlamentari Konġunta AKP-UE tisħaq fuq l-importanza li tinbena sħubija AKP-UE futura fuq is-sisien tal-Aġenda 2030 għall-Iżvilupp Sostenibbli sabiex tkun tista' tikkontribwixxi biex jiġu indirizzati l-isfidi komuni ta' għada. F'dan il-kuntest, l-Assemblea tistieden lill-Bureau tal-Assemblea Parlamentari Konġunta jiżviluppa orjentazzjoni aktar strateġika dwar il-programm ta' ħidma tal-Assemblea Parlamentari Konġunta (JPA) u biex ir-rapporti futuri tal-Kumitat jorbtu b'mod ċar is-17-il Għan ta' Żvilupp Sostenibbli sabiex ikun jista' jsir monitoraġġ kontinwu ta' kull wieħed minn dawn l-għanijiet. L-Assemblea Parlamentari Konġunta msaħħa fis-sħubija AKP-UE ta' wara l-2020 għandhom iqisu l-importanza tal-integrazzjoni reġjonali akbar u strutturi reġjonali, b'mod partikolari permezz tal-organizzazzjoni ta' laqgħat reġjonali aktar frekwenti biex jiġu indirizzati kwistjonijiet reġjonali u permezz ta' djalogu msaħħaħ mal-parlamenti reġjonali u sotto-reġjonali u l-istrutturi. L-Assemblea Parlamentari Konġunta AKP-UE tenfasizza li t-tisħiħ tad-dimensjoni parlamentari fil-koperazzjoni AKP-UE tirrikjedi wkoll il-parteċipazzjoni u l-involviment aktar b'saħħtu tal-parlamenti nazzjonali, kif ukoll is-soċjetà ċivili u l-partijiet interessati oħra, fl-istadji rilevanti kollha tal-politiki u l-attivitajiet tal-AKP-UE, mill-ippjanar u l-ipprogrammar, l-implimentazzjoni, l-evalwazzjoni u l-monitoraġġ. L-Assemblea Parlamentari Konġunta tal-ACP-UE se teżamina kif jista' jittejjeb l-iskrutinju mill-JPA tal-ipprogrammar tal-iżvilupp u s-segwitu għal dan l-iskrutinju u tistieden lill-Kummissjoni u lill-gvernijiet tal-AKP jippromwovu l-involviment ta' parlamenti nazzjonali, awtoritajiet lokali u parteċipanti tas-soċjetà ċivili fl-AKP, fl-iskrutinju ta' qabel u ta' wara l-ipprogrammar tal-iżvilupp, u biex l-informazzjoni tkun disponibbli kollha fil-ħin lill-parlamenti nazzjonali tal-AKP sabiex jgħinuhom fl-eżerċizzju tagħhom ta' skrutinju demokratiku. Nairobi, il-Kenja, 21 ta' Diċembru 2016